Подела бесплатних садница у петак у Липару и Крушчићу - ОШ ''Никола Тесла'' Липар\nPodela besplatnih sadnica u petak u Liparu i Kruščiću\nUručeni tablet računari prvacima u Liparu\nTreća nagrada za Teodoru Stokuća\nOpština Kula se pridružila akciji posadi svoj hlad koja je do sada realizovana u naseljenim mestima Kula i Crvenka. Podela sadnica građanima će se vršiti ovog puta u Liparu i Kruščiću ispred mesnih zajednica u podne 10.decembra, a deo sadnica će biti podeljen i osnovnim školama “Nikola Tesla” i “Veljko Vlahović” .\nNakon podele 60.000 sadnica u prethodne dve akcije biće organizovana podela još 40.000 sadnica belog jasena građanima Republike Srbije.Podelu će vršiti partnerske kompanije zajedno sa zvaničnicima lokalnih samouprava u preko 120 gradova i opština u isto vreme.\nU akciji se dele uvozne dvogodišnje sadnice belog jasena sa uputstvom za sadnju sa oznakom imena društveno odgovorne kompanije koja je podržala akciju i omogućila besplatne sadnice za škole,vrtiće i građane svog mesta. Svaka sadnica sadrži logo sponzora kao i QR kod preko kojeg možete da je registrujete i pratite uputstva za dalji njen razvoj.Druga strana vezice je ostavljena za vaše ime i datum sadnje.\nOvo nije samo ekološka akcija, usmerena ka borbi protiv klimatskih promena , već je i akcija koja ima zdravstvenu funkciju jer je svako drvo jedinstveni zeleni respirator.\n“Projekat “Posadi svoj hlad” je usaglašen sa ciljevima definisanim u pristupnom Poglavlju 27, kao i uskladu sa ciljevima svetske akcije “Trillion Trees” Svetskog ekonomskog foruma (WEF) u Davosu, u kojoj je naša organizacija partner za održiva ekološka rešenja u Republici Srbiji .Ovaj projekat je takođe usaglašen sa evropskim Zelenim planom (European New deal) u kome je čist vazduh u urbanim sredinama jedan od stubova cirkularne ekonomije i podržan je od brojnih institucija.\nOvom akcijom biće posađeno 100 sadnica belog jasena,a planirano je da se sledeće godine vrši podela sadnica u toku prolećne i jesenje sadnje i u Sivcu i Ruskom Krsturu.\nPredavanje za učenike od strane policijskog inspektora\nObuka podmlatka Dobrovoljnog vatrogasnog drustva – sekcija Lipar


Dan online - Ekonomija: Uče od Slovenaca - 2017-09-13\nEkonomija CRNOGORSKI PRIVREDNICI NA SAJMU U CELJU Uče od Slovenaca\nCrnogorski privrednici mogu mnogo da nauče od svojih slovenačkih kolega, naročito kada su u pitanju oblasti ekonomije i privrede, posebno u dijelu razvoja malih i srednjih preduzeća, kazala je ministarka ekonomije Dragica Sekulić. Ona je govorila na otvaranju izložbenog prostora crnogorskih privrednika na 50. Sajmu male privrede i preduzetništva u Celju.\n– Slovenija je idealna država od koje se mnogo toga može naučiti u oblastima i ekonomije, i privrede, posebno u dijelu razvoja malih i srednjih preduzeća. I za državnu upravu postoji prostor da dosta nauči od slovenačkih kolega u dijelu kreiranja ambijenta za razvoj malih i srednih preduzeća. Sa druge strane, i naši privrednici i te kako mogu da nauče od svojih slovenačkih kolega kako se pokreće biznis, kako se taj biznis održava, kako da ostanu konkurentni i sada, u uslovima kada je Slovenija članica Evropske unije – kazala je Sekulićeva.\nOna je, kako je saopšteno iz Ministarstva ekonomije, sajam u Celju ocijenila kao veoma koristan.\nOko 30 crnogorskih kompanija iz različitih sektora, među kojima je najveći broj onih iz prehrambene i prerađivačke industrije, kao i uslužnih djelatnosti, predstaviće u narednim danima svoje proizvode i usluge na celjskom Sajmu preduzetništva.\nSaopšteno je da će na sajmu, osim proizvoda i usluga preduzeća, biti predstavljena i investiciona klima u Crnoj Gori.


ŠEST PROVERA PRED START SEZONE Piksijev Gvangžu R&F na pripremama u Melburnu\nFudbaleri Gvangžua R&F, koje sa klupe predvodi naš Dragan Stojković Piksi, prošle sezone bili su najprijatnije iznenađenje u kineskom prvenstvu. U konkurenciji prebogatih timova šampionat su završili na petom mestu i sledeće sezone žele da naprave korak dalje.\nTako su izabranici Dragana Stojkovića počeli sa treninzima još 11. januara, a trenutno se nalaze na drugom delu priprema u Melburnu.\nTu igrače Gvangžua R&F čeka šest kontrolnih utakmica, u kojima će ovaj kineski prvoligaš brusiti formu za start sezone. Ovaj tim je odigrao već jedan prijateljski meč, u kom je pobedio lokalnog drugoligaša sa 4:0.\nUslovi u Melburnu su odlični, pripreme se obavljaju na veoma visokom nivou i legenda srpskog fudbala priželjkuje da će njegovi igrači biti potpuno spremni već za prve duele u prvenstvu.


Evro danas 122,44 dinara | Kamatica\nPočetna > vest > Evro danas 122,44 dinara\nEvro danas 122,44 dinara\nTekst objavljen: 02.06.2017 8:04\nDinar će ojačati za 0,1 odsto prema evru u odnosu na juče i zvanični srednji devizni kurs će biti 122,4410 dinara za jedan evro, što će biti najjača vrednost domaće valute u ovoj godini, objavila je Narodna banka Srbije (NBS).\nEvro je juče koštao 122,5722 dinara, a NBS je kupila 15 miliona evra da bi ublažila dnevnu promenu kursa. Dinar će sutra prema evru biti za 0,5 dsto jači nego pre godinu dana, za 0,6 odsto jači nego pre mesec dana, a za 0,8 odsto jači nego na početku ove godine.\nU 2017. godini dinar je bio najslabiji 3. februara, kada je evro koštao 124,0147 dinara. Da bi ublažila dnevne promene kursa, ove godine NBS je na međubankarskom tržištu intervenisala prodajom 345 miliona evra i kupovinom 175 miliona evra.


Superkompjuteru je bilo potrebno 80 sati kako bi generisao 80 milijardi galaksija\nObjavljeno: 25.07.2017. 15:32h\nPre nego što Euklid zaviri u dubine vremena i prostora, međutim, naučnici moraju da osmisle kako će procesuirati sve podatke koje dobijaju. Da bi to uradili, na superkompjuteru u Švajcarskoj stvorili su gigantsku simulaciju svemira.\nKompjuteru "Piz Diant" bilo je potrebno 80 sati da generiše 25 milijardi simuliranih halaksija koje okupiraju virtuelni prostor veličine identične prostoru koji će pokriti satelit Euklid.\nEuklidove opservacije galaksija i načina na koji one zakrivluju svetlost pomoći će naučnicima da shvate više o tamnoj materiji i tamnoj energiji - silama za koje se veruje da izazivaju širenje kosmosa.\nPristup modelu galaksijskog kataloga imaće jedino 1.000 naučnika koji učestvuju u projektu razvoja satelita Euklid i pratećeg softvera. Oni će izvoditi eksperimente kako bi pronašli najbolji način za obradu podataka, i vide ko će šta tačno raditi u gigantskom projektu mapiranja univerzuma.\nTagovi PodaciSimulacijaVirtuelna realnostMapaKosmosSvemirEvropska svemirska agencija ESASatelit


„Pej pal” ne dolazi - država nije prilagodila propise\nIako je najavljeno da će „Pej pal” doći još prošle godine, država nije prilagodila pojedine propise koji trenutno onemogućavaju poslovanje tog sistema.\nZa dolazak „Pej pala”, bezbednog sistema za onlajn plaćanje, u Srbiji još nema uslova.\nKod nas još postoji veliki broj zakonskih i podzakonskih akata Ministarstva finansija, Narodne banke i Poreske uprave koji onemogućavaju poslovanje čak i ako „Pej pal” dođe, objašnjava Zoran Torbica iz Centra za rad na internetu. On kaže da je najbolji primer za to činjenica da rezidenti u Srbiji ne mogu da imaju tekući račun u inostranstvu, a „Pej pal” je, kako kaže, ipak račun koji postoji u virtuelnom prostoru.\n"Ipak, ne mogu da tvrdim da bi „Pej pal” došao u Srbiju i kad bi se sve to rešilo. To je privatna kompanija i oni sami donose odluku", dodaje Torbica.\nSlobodan Marković iz Uprave za digitalnu agendu podseća da se čelnici „Pej pala” nikad nisu izjašnjavali da li postoji neki problem.\n"Sa naše strane je sve čisto. Ministarstvo finansija i Narodna banka su jasno izjavili da nema prepreka. U Srbiji već godinama postoje dva servisa sličnog tipa, „Gugl ček aut” i „Mani bukers”, a ako oni mogu da posluju kod nas, može i „Pej pal”", tvrdi Marković. S druge strane, Torbica tvrdi da ti sistemi nisu isti.\n"„Mani bukers” je u stvari trgovac, dajete mu pravo da prodaje vaš proizvod ili uslugu. Kupac tako dobija račun od „Mani bukersa”, a ne od vas, to je neka vrsta veletrgovine, koja radi za sebe i za svoj račun, a „Pej pal” radi u vaše ime i koristi vaš račun", kaže on.\nKupovina preko interneta u Srbiji je još u razvoju. Vlada je u oktobru povećala limit ispod kojeg se ne carini roba naručena na internetu na 70 evra, ali ni to nije pomoglo. Ipak, Igor Radinović iz NonStopShopa kaže da je taj potez Vlade odličan i u perspektivi bi mogao da donese rezultate.\n"Sledeće što bi država trebalo da uradi je da pojednostavi proceduru kako bi i stranci mogli lako da kupuju iz srpskih internet šopova", smatra Radinović i dodaje da je NonStopShop uprkos krizi u poslednjih godinu dana zabeležio trocifren rast po broju kupovina.


OSM Televizija - Lavrov - Kriza je posljedica stava Evropske Unije\n"Evroatlantski region prolazi kroz fundamentalnu krizu i treba naći izlaz. Put u budućnost može biti određen samo zajedničkim naporima i izvlačenjem ispravnih zaključaka iz lekcija iz prošlosti", rekao je Lavrov na sastanku u Bazelu.\nOn je rekao da iskustvo iz nekoliko posljednjih godina pokazuje da jednostrane metode i nepriznavanje počinjenih grešaka ne vode nikuda.\nLavrov je rekao da je prijedlog Rusije o trostranom procesu odbijen na sastanku u Kijevu prije godinu dana i da su "zapadne kolege podržale antiustavni državni udar i zažmurile na podjelu društva nasiljem ultranacionalista".\nLavrov je rekao da su ti ljudi željeli da čitav ukrajinski narod "prati njihovu ideologiju", prenio je TASS.\nRuski zvaničnik je rekao da je drugi pokušaj prevazilaženja ukrajinske krize bilo saopštenje iz Ženeve koje su 17. aprila objavili EU, Rusija, Ukrajina i SAD, kada je Kijev obećao da će pokrenuti "sveobuhvatnu, transparentnu i odgovornu" ustavnu reformu, uz učešće svih regiona i političkih snaga u zemlji.\n"To nije učinjeno do danas", rekao je Lavrov o podsjetio da su SAD, EU i Ukrajina odbili prijedlog švajcarskog predsjedništva OEBS-a da to saopštenje bude osnova mape puta ove organizacije.\nJoš iz iste kategorije: « Rusija - brodolom - Pronađena tijela 11 mornara Univerzitet u Cirihu zatvoren zbog prijetnje »


Građani BiH bi do kraja godine mogli dobiti 4G mrežu - Portal 072info\nUsluge 4G mreže trebale bi biti na raspolaganju korisnicima u Bosni i Hercegovini do kraja 2018. godine, tvrdi Vijeće ministara BiH.\nVijeće ministara BiH odgovorilo je na pitanje SBB-ovog zastupnika Mirsada Đonlagića, a koje se odnosi na uvođenje 4G mreže u BiH. Izvršna vlast je navela kako su tačne tvrdnje da BiH kasni s uvođenjem mobilne mreže 4G/LTE i da je naša zemlja posljednja država u Evropi koja uvodi 4G.\n“Razlog kašnjenja uvođenja 4G/LTE je kašnjenje u donošenju provedbenih propisa za korištenje radiofrekvencijskih opsega za razvoj širokopojasnih mobilnih mreža i kašnjenje procesa prelaska s analogne na digitalnu zemaljsku radiodifuziju u frekvencijskim opsezima 174-230 MHz i 470-862 MHz u BiH, koji je veoma bitan za oslobađanje spektra, značajnog za efikasan način pokrivanja šire teritorije BiH”, navode iz Vijeća ministara BiH.\nVijeće ministara BiH navelo je da su proteklih godine realizovane aktivnosti koje omogućavaju uvođenje mobilnih mreža 4G/LTE. Naime, Vijeće ministara BiH u maju 2017. godine usvojilo je Politiku sektora elektronskih komunikacija BiH za period 2017.-2021. godine i Akcioni plan za realizaciju politike, čime je stvoren okvir za uvođenje 4G/LTE mreža u BiH.\n“U toku je usaglašavanje teksta Nacrta odluke između predstavnika Ministarstva komunikacija i prometa BiH, Federalnog ministarstva prometa i komunikacija, Ministarstva saobraćaja i veza RS-a i Regulatorne agencije za komunikacije BiH. Prijedlog prethodno navedene odluke bit će dostavljen Vijeću ministara BiH na usvajanje do kraja juna 2018. godine”, ističu iz Vijeća ministara BiH.\nNakon što Vijeće ministara BiH usvoji navedenu odluku, RAK će postojećim licenciranim operatorima u BiH izdati dozvole za 4G/LTE.\n“Usluge 4G/LTE mreže trebale bi biti na raspolaganju korisnicima u BiH do kraja 2018. godine”, zaključuju iz Vijeća ministara BiH.\n4G mreža je četvrta generacija mobilne komunikacijske tehnologije koja omogućava iznimno brz internet i do 150 Mbit/s, a moguće su i veće brzine.\nPrethodni članakBh. mladenci sve češće za medeni mjesec biraju egzotične Maldive i Mauricijus\nSljedeći članakCristiana Ronalda će u Rusiji od IDIL-a štititi MMA borac i vojni specijalac


UDURŽENJE KOZARA JUŽNE SRBIJE\nOsnivačka skupština Udruženja kozara južne Srbije održana je u nedelju 22. decembra ove godine u sali Skupštine opštine Grada Niša. Skupštini je prisustovalo više desetina predstavnika kozara iz sedam okruga, a skup su podržali i pozdravili prisutni predstavnici Ministarstva poljoprivrede i Odseka za poljoprivredu Niša.\nU ime Svrljiga skupu je prisutvovao i učestvovao u njeom radu, predsednik opštine Svrljig, Milija Miletić.\nVerujem da vaše Udruženje ima budućnost uz podršku loklanih samouprava i nadležnog ministasrtva. To je šansa za ljude na selu da žive od sela ali mora se učiniti više sa najvišeg mesta iz Skupštine Srbije koja mora iz svog budžeta da izdvoji najmanje sedam odsto za pomoć pojoprivredi. Da bi se to i ostvarilo veoma je bitno da imamo svog predstavnika u Skupštini Srbije. Primera radi moramo se založiti da se pomogne svima jednako i malim poljoprivrednim gazdinstvima. Jedna od anomalija je da se premije za mleko daju tek domaćinstvima koje daju za preko 3,5 tone mleka. Moramo se založiti da ta količina bude manja a premija za mleko veća i tako redom ali, ponavljam, za to je potreban naš predstavnik u Skupštini Srbije – istakao je Miletić.\nOn je istako primer svrljiške opštine gde se za pomoć poljoprivredi izdavaja 10 % iz budžeta, gde se daje veća pomoć na selu nego u gradu, za mlade bračne parove, porodilje i novorođenčad.\nMoramo učiniti takve napore da ljudi na selu shvate na mislimo na njih i da im svesrdno pomažemo da oni koji su na selu moge da žive od sela i da im se stvore uslovi za život slični onima koje ljudi imaju u gradu, naglasio je predsednik Miletić.\nToga radi predsednik Miletić je sugerirao kozarima da na čelu svog Udruženja biraju najbolje i najagilniej domaćine koji će se svojski založiti za sve koji žive na selu, prvenstveno mlade koji su budućnost razvoju poljoprivrede.\nKozarstvo, Poljoprivreda, Selo\nPrevPrethodnaPodela novogodišnjih paketića\nSledećaDS: Podela novogodišnjih paketićaNext\nMilica Stanisavljević says:\nVelika podrška ulaganjima u selo.\nU svim oblastima i svim delovima institucija za čelo treba da izaberemo najbolje i najagilnije.\nValja kad je gazda kuće domaćin.


Bez vakcine nema prevoza i restorana: Ovo je prva zemlja u Evropi koja uvodi vakcinalne pasoše\nFrancuska vlada prosledila je skupštini zakon kojim se onima koji su vakcinisani omogućava pristup javnom prevozu, restoranima, kulturnim ustanovama i drugim javnim mestima.\nFoto: Vakcinalni pasoš / Getty Images\nPremijer Žan Kasteks prosledio je zakon o osnivanju dugoročnog sistema za upravljanje vanrednim situacijama u skupštinsku proceduru još u ponedeljak, a taj zakon poznat je još i kao “zeleni vakcina pasoš” zbog odredaba koje uslovljavaju pristup određenim aktivnostima i mestima na osnovu vakcinacije.\nPrema tom zakonu, premijer ima pravo da odobri kretanje osoba, njihov pristuup javnom saobraćaju ili određenim mestima na osnovu testa kojim se utvrđuje da osoba nije zaražena ili nakon preventivnog tretmana u koji spada i vakcinacija protiv koronavirusa, prenosi agencija Anadolija.\nRasprava o tom zakonu počela je prošle nedelje, kada su članovi liberalnih i centrističkih stranaka predložili uvođenje takozvanog “zelenog pasoša” za osobe koje su se vakcinisale, uz obrazloženje da vakcinisani imaju pravo da žive normalno.\nZbog tog zakona desničarka Marin le Pen napisala je da njena stranka nikada neće dozvoliti vladi da “prinudno uvede nešto što nije uspela da nametne poverenjem” i da građani koji se nisu vakcinisali ne smeju da se smatraju drugorazrednim građanima.\nI član parlamenta Frederik Dima napisao je na Tviteru da neće dopustiti francuskom predsedniku Emanuelu Makronu i premijeru Žanu Kasteksu da to učine. Više istraživanja pokazalo je da su Francuzi veoma skeptični prema vakcinaciji i da je svega 40 odsto građana spremno da se vakciniše.\nRelated Items:covid vakcine, vakcina, vakcine, zeleni pasos\nBiblija je spasila vojnika u ratu\nNamaz nedelje: Humus od cvekle


eu.me - Predstavljanje programskih dokumenata bilateralnih, trilateralnih i transnacionalnih programa u okviru IPA II programskog perioda 2014-2020\nutorak, 08 jul 2014 02:00\nU uvodnom obraćanju, generalni sekretar Zajednice opština Crne Gore Refik Bojadžić je istakao da evropski fondovi predstavljaju značajan izvor finansiranja za crnogorske opštine i da su u programskom periodu 2007-2013 naše opštine kroz razne programe pripremile i uspješno implementirale veliki broj projekata. "Pored iskustva u realizaciji projekata koje finansira Evropska unija, kroz projekte bilateralne i transnacionalne saradnje, naglasak je stavljen na razmjenu iskustava među državama, što je od velikog značaja za primjenu inovacija i razvoja opštinskih usluga i službi na primjerima dobre prakse i naučenim lekcijama, jer se na taj način uz manja ulaganja dolazi do kvalitetnih rešenja", istakao je Bojadžić.\nGeneralna direktorka za koordinaciju programa pomoći EU Ivana Petričević je istakla važnost snaženja kapaciteta lokalne samouprave u procesu pristupanja Evropskoj uniji kako bi bili spremni za korišćenje strukturnih fondova kada Crna Gora postane članica EU. Podsjetila je da će Crna Gora, u okviru finansijske perspektive 2014-2020 učestvovati u devet prekograničnih i transnacionalnih programa: četiri bilateralna (sa Albanijom, Bosnom i Hercegovinom, Kosovom i Srbijom), dva trilateralna (Hrvatska - Bosna i Hercegovina - Crna Gora i Italija – Albanija - Crna Gora) i tri transnacionalna programa (Dunavskom, Mediteranskom i Jadransko-jonskom programu). Izrazila uvjerenje da će jedinice lokalne samouprave kroz realizaciju budućih prekograničkih programa imati još uspješnije rezultate i doprinijeti unapređenju saradnje i poboljšanju socio-ekonomske situacije građana.


Šepić: Rukovodstvo od SDA napravilo autističnu stranku – dijalogin.tv\nNezavisni poslanik u Predstavničkom domu Parlamentarne skupštine BiH Senad Šepić, koji je napustio Klub SDA u ovom domu, smatra da je aktuelno rukovodstvo SDA od te političke partije napravilo autističnu stranku, samo produbljuje krizu i narod gura više od sebe.\n“Bojim se da je to bespovratna situacija i da ovakva SDA više ne liči na svoj narod. Rukovodstvo stranke uopšte nema ideju kako voditi BiH”, rekao je Šepić za “Oslobođenje”.\nOn smatra da je takva politika dovela do toga da su SDA i njen lider Bakir Izetbegović trenutno u konfrontaciji sa svima, praktično izolovani.\nŠepić naglašava da SDA u Krajini, gdje je na posljednjim lokalnim izborima potučena do nogu, nije ništa uradila da bi poboljšala stanje, a da je isto i u drugim dijelovima BiH, prenosi Srna.\nZajbert: "Na dnevnom redu" nije neki novi zakon u vezi islamskih organizacija


Tri evropske zemlje apeluju na EU da pripremi paket podrške za Belorusiju - 21.09.2020, Sputnik Srbija\nLitvanija, Poljska i Rumunija pozivaju Evropsku uniju da pripremi paket podrške za Belorusiju, izjavio je litvanski predsednik Gitanas Nauseda. 21.09.2020, Sputnik Srbija\nizbori i protesti u belorusiji, svet, vesti, evropa, rumunija, belorusija, litvanija\n10:11 21.09.2020 (Osveženo: 22:59 03.08.2021)\n„Litvanija, Poljska i Rumunija odlučno podržavaju beloruski narod, slobodu, ljudska prava i demokratiju u Belorusiji. Pozivamo EU da pripremi paket podrške za buduću demokratsku Belorusiju i diprinese njenoj političkoj, ekonomskoj i socijalnoj transformaciji“, napisao je Nauseda na Tviteru.\nIstovremeno, te zemlje su predložile Uniji da omogući Belorusiji bezvizni režim, pristup finansijskim institucijama i pomoć u pristupanju Svetskoj trgovinskoj organizaciji.\n„Smatramo da bi, podržavajući narod Belorusije, EU, kao velika svetska ekonomska sila, trebalo da pruži paket pomoći za demokratsku, ekonomsku transformaciju Belorusije“, navedeno je u saopštenju predsednika tri zemlje.\nTakođe je predloženo da se u paket pomoći uključi „pristup finansijskim resursima za restrukturiranje i pokretanje liberalne ekonomije Belorusije, povećavanje prisustva i aktivnosti međunarodnih finansijskih institucija u reformi ekonomije i povećavanje investicija“.\n„Pozivamo međunarodnu zajednicu da se pridruži EU i njenim državama-članicama u pripremi pozitivne agende za Belorusiju, zajedno sa paketom podrške političkih, ekonomskih i socijalnih transformacija u zemlji“, navedeno je u izjavi.\nLideri Poljske, Litvanije i Rumunije saopštili su da će poštovati svaku odluku beloruskog naroda, donetu zakonskim putem.\nProtesti opozicije u Belorusiji


Jeftini letovi iz Srbije za Dominikansku Republiku - Avionske karte Srbija Dominikanska republika - eSky.ba\nLetovi iz Srbije za Dominikansku Republiku\nPretražite letove iz Srbije za Dominikansku Republiku\nProvjerite najbolje ponude letova iz Srbije za Dominikansku Republiku\n✔ Postoje li posebne ponude za letove iz Srbije za Dominikansku Republiku na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Dominikansku Republiku?\n✔ Ako rezerviram let iz Srbije za Dominikansku Republiku, mogu li rezervirati ujedno i smještaj?\n✔ Koje avio-kompanije nude letove iz Srbije za Dominikansku Republiku?\nBudite sigurni, da na eSky.ba ponuda letova iz Srbije za Dominikansku Republiku uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Srbija - Dominikanska republika


Zlatibor - Zlatibor počeo da se otvara prema turistima\nPočetnog interesovanja gostiju ima. Tako je ovdašnji hotel ''Zlatibor Mona'' proradio prošle sedmice i već za vikend bilo popunjeno više od 100 soba. Dva poznata hotela na najposećenijoj planini Srbije, ''Palisad'' i ''Grand hotel Tornik'', otvaraju se danas (29.maja), ''Olimp'' i ''Mir'' goste primaju od 25. ovog meseca, a ''Iris'', ''Idila'' i Studentsko odmaralište kreću 1.juna. Već rade hoteli ''Buket'' i ''Mons'', smeštajni deo u Sportsko-turističkom centru ''Zlatibor'', klub ''Satelit'', garni hoteli, kao i apartmanska naselja ''Zlatiborski konaci'', ''Vip kaza'' i ''Kraljevi konaci''.\nZvaničan početak letnje turističke sezone na Zlatiboru biće 1.jula, kada se očekuje završetak radova na uređenju Kraljevog trga i novoj promenadi Zlatibora. Tim ulaganjima opštine Čajetina centar planine sa šetalištem pored jezera dobija novi atraktivan izgled. Uz nedavno otvoreni kaubojski grad na Vodicama, početak letnje sezone spremni dočekuju i drugi zlatiborski poznati lokaliteti: Stopića pećina, Muzej ''Staro selo'' u Sirogojnu, vodopad u Gostilju, Dino park i Avantura park, pešačke i biciklističke staze, vidikovci i kupališta. Ovog leta, s obzirom na trenutnu situaciju, na Zlatiboru se očekuju pretežno domaći i goste iz regiona.\nTako jezero, na čije se uređenje dugo čekalo zbog administrativnih prepreka, dobija optočni kanal koji ga štiti od bujičnih i površinskih voda, zahvaljujući kome će u jezeru ubuduće voda biti čista, pogodna i za piće. Rekonstruiše se dotrajala infrastruktura Kraljevog trga, a pored promenade u centru Zlatibora pravi se 60 lokala, zidanih objekata sa znatno povoljnijim uslovima za prodavce od dosadašnjih privremenih. Ceo taj potez od ulaza kod jezera preko Kraljevog trga ka hotelu ''Tornik'' dobija i podno grejanje, najavljuju iz opštine Čajetina.\nAutor: Branko Pejović, objavila "Politika"\nZlatibor počeo da se otvara prema turistima X


03/12/2020 – PRAVDA – ISTINA\nDay: 3. Decembra 2020.\n03/12/2020 04/12/2020 Zdenko0 comment\nDobar dan, dragi pravdaši… Ovom prilikom bih prvo pozdravio sve članove “Pravde za Davida”… hvala vam za podršku. Evo, skoro je već hiljadu dana, koliko nam dajete podršku i moralnu i finansijsku i u svakom drugom smislu. Institucije Republike Srpske na čelu sa zloglasnim MUP-om, kojim komanduje zloglasni ratni zločinac Dragan zLukač, stoje iza organizovanog ubistva Davida Dragičevića a takođe i tužilaštvo Republike Srpske i sve ostale institucije. Okružno javno tužilaštvo ne može a ono i ne vodi istragu, organizovanog ubistvu Davida Dragičevića, to jest udruženom zločinačkom poduhvatu. Radimo na…\n03/12/2020 03/12/2020 Zdenko0 comment\nUbice Milana Vukelića uživaju na slobodi, istraga godinama u SLIJEPOJ ULICI… Ubistvo inžinjera i oca četvoro djece Milana Vukelića u novembru 2007. u Banjaluci i danas je misterija za policiju, koja 13 godina nakon likvidacije nije uspjela otkriti ni identitet direktnog izvršioca. Ubice i nalogodavci mučkog zločina tako više od deceniju uživaju u nezasluženoj slobodi, dok je istovremeno istraga u slijepoj ulici. Odmah u startu policijski dužnosnici su isticali da iza ubistva stoje profesionalci, te da bi se naručioci trebali tražiti u krugu osoba s kojima je Vukelić dolazio…\nDanašnja tema je o prirodi vakcinacije i ulozi našeg imunog sistema, koji nas štiti od antigena iz životne sredine i drugih elemenata koji pokušavaju da nam naruše život… Ovo je vrlo važna diskusija, jer želim da govorim o temi koju javnost nerazumije dovoljno a to je sljedeće. Radi se o vakcinaciji i kontroli imunog sistema da bi se kreirala antitijela, protiv mikroba ili parazita, koji pokušavaju da nas napadnu. Kako u stvari mi pravimo vakcine. U svijetu postoji konvencionalno mišljenje da mi možemo izazvati imuni odgovor, tako što uzmemo strane…


Sara Ćirković se plasirala među 4 najbolje Evropi! - UPSMedia Sara Ćirković se plasirala među 4 najbolje Evropi! – UPSMedia\nnovembar 27, 2020 novembar 28, 2020 urednik\nSara Ćirković – EP\nSara Ćirković, bokserka iz Bratunca i jedna od najtalentovanijih u Evropi izborila je plasman u polufinale Evropskog prvenstva koje se trenutno održava u Sofiji. Jednoglasnom odlukom sudija savladala je Litvanku Aureju Adomaitite, nakon tri runde velike borbe. U trećoj rundi Sara je rivalku poslala u nok-daun i sudija joj je brojao, što je bio ključni momenat duela.\nSvih pet sudija bodovali su isto – 29:28 za našu predstavnicu. Nastavak takmičenja, odnosno polufinale, u ,,polubantamu“ (kategorija do 52 kg) zakazano je za 30. novembar.\nU polufinalu očekuje je duel sa takmičarkom iz Ukrajine, Izabel Gaborec.\nSara je dio reprezentacije Srbije i članica KBS Obilić iz Zvornika.\n← Zijada Mehmedović – proizvodnja organskog soka\nSeniorke ŽOK Bratunac gostuju u Prnjavoru, pionirke dočekuju Radnik →


Ime kupca hotela „Sloboda” je tajna?! - Pančevac\nIme kupca hotela „Sloboda” je tajna?!\nIako se posle dužeg vremena od objavljivanja oglasa za prodaju hotela „Sloboda” pojavio investitor koji je uložio novac u taj objekat, ime tog pojedinca ili preduzeća još uvek je tajna.\nSlužbenici AIK banke zaduženi za prodaju nekretnina u njenom vlasništvu (ta banka bila je vlasnik „Slobode”) nisu hteli da otkriju identitet tajanstvenog investitora u hotel koji se nalazi u centru Pančeva.\n– Zašto vi zovete? S kojom namerom ste se javili kad tražite da vam otkrijemo nešto što ne sme da se kaže jer je to poslovna tajna? Možemo da vam kažemo samo to da će uskoro početi radovi na renoviranju unutrašnjosti hotela – bilo je sve što su u centrali AIK banke rekli u telefonskom razgovoru novinaru „Pančevca”.\nOvakav odgovor je čudan zato što, primera radi, dolazak brojnih svetskih hotelijerskih kompanija koje su do sada uložile novac u otvaranje hotela u Beogradu nijednom nije bio tajna i uvek su u medijima objavljivana imena investitora.\nInače, informaciju o tome da se pojavio investitor koji je uložio novac u „Slobodu” prvi je izneo gradonačelnik Pančeva Saša Pavlov u nedavnom intervjuu za TV Pančevo. Međutim, on je tada rekao da je hotel prodat, a u AIK banci su „Pančevcu” precizirali da je hotel samo izdat u zakup, a ne prodat.\nPodsećamo, Pavlov je izjavio da će investitor u „Slobodu” u prvoj fazi rekonstrukcije, koja će početi u aprilu, adaptirati letnju baštu i deset soba. Dodao je da će tokom 2017. godine biti sređena kompletna unutrašnjost „Slobode”, kao i da će nakon toga kapacitet hotela biti povećan.


Uzmi račun i pobedi | Izabrani pobednici takmičenja Cashless Case Challenge\nRazvoj bezgotovinskog društva i suzbijanje sive ekonomije trebalo bi bazirati na podsticanju građana da plaćaju elektronski, dobiju povraćaj sredstava kroz tzv. lojalti programe, kao i da država pomogne širenju mreže digitalnih šaltera za prihvat e-plaćanja. Ideja koja akcenat stavlja na promenu potrošačkih navika umesto velikih regulatornih promena proglašena je najboljom u finalu studentskog takmičenja Cashless Case Challenge 2017.\nStudenti Fakulteta organizacionih nauka iz Beograda, okupljeni u tim „Contactless warriors“ – Marija Demirović, Jelena Popović i Aleksandar Đukanov, predložili su da sredstvo za plaćanje ne budu samo kartice i mobilni telefoni već sve moguće vrste „gedžeta“ pa i satovi ili narukvice koji bi bili povezani sa računom putem novih tehnologija. Kroz programe skupljanja bodova mogli bi da ostvare značajne uštede i vide direktan benefit bezgotovinskog plaćanja dok bi država podstakla otvaranje digitalnih šaltera na mestima gde ih još nema – autobuske stanice, fakulteti...\n- Ideja tima „Contactless warriors“ ocenjena je kao najbolja jer zadovoljava sve kriterijume. Ima široki obuhvat, sprovodiva je i održiva i istovremeno utiče na smanjenje gotovine u opticaju i sive ekonomije, a posebno doprinosi finansijskoj inkluziji mladih - saopštio je stručni žiri organizatora, u finalu koje je danas održano u prostorijama ICT Hub – Playground u Beogradu.\nTakmičenje Cashless Case Challenge 2017 deo je edukativne kampanje u Godini borbe protiv sive ekonomije. Organizatori takmičenja za najbolje studentske ideje koje mogu da doprinesu razvoju bezgotovinskog društva u Srbiji su Ministarstvo finansija i NALED, uz pokroviteljstvo kompanije Mastercard i u partnerstvu sa Societe Generale bankom, Fakultetom organizacionih nauka i studentskom organizacijom Case Study Club.\n- Svi predlozi koji su nam stigli tokom Cashless Case Challenge takmičenja pokazuju da takmičari dobro razumeju lokalno finansijsko tržište i uticaj tehnologija na uspostavljanje bezgotovinskog društva. Naročito je pozitivan signal to što smo videli da studentski radovi pokrivaju oblasti koje su finansijski i poslovni sektor već izdvojili kao ključne oblasti za razvoj, kao što su veći stepen terminalizacije trgovačkih lokacija, ali i da imaju neke sveže ideje koje se baziraju na modernim tehnologijama. Imajući to u vidu, u ime kompanije Mastercard, želela bih da kažem da nam je veoma drago što će nam se ovi mladi, budući donosioci odluka priključiti u izgradnji bezgotovinskog društva u Srbiji - izjavila je Jelena Ristić, direktor za tržišta Srbije, Crne Gore i Bosne i Hercegovine u kompaniji Mastercard.\nDrugo mesto pripalo je ekipi „S-gen“ s beogradskog Ekonomskog fakulteta sa interesantnom aplikacijom usmerenom na studentsku populaciju, koja bi omogućila da u kafićima elektronski razmene i podele plaćanje računa. Na trećoj poziciji našao se tim „24h“ sa beogradskog FON-a sa idejom za uvođenje eČitača kartica na zelenim pijacama koji su jeftiniji, mobilni i ne moraju da budu umreženi s kasom dok bi njihovu nabavku finansirao grad ili država.\n- Podsticanje bezgotovinskih plaćanja važan je deo Nacionalnog programa za suzbijanje sive ekonomije jer elektronske transakcije omogućavaju da budu evidentirane i vidljive poreskim organima i kada račun nije izdat. Studenti su pokazali visoku svest o štetnosti sive ekonomije po građane i privredu, a posebno o mogućnostima koje nove tehnologije pružaju u rešavanju ovog problema. Dobili smo niz kvalitetnih ideja, među kojima su uvođenje POS terminala na šaltere državnih institucija, razvoj plaćanja putem QR koda, uvođenje eČitača kao konkurencije POS terminalima i razvoj različitih mobilnih aplikacija za elektronska plaćanja – rekao je Goran Pitić, predsednik IO Societe Generale banke i predsedavajući Saveza za fer konkurenciju u NALED-u.\nOd 6. novembra do 5. decembra na konkurs je prijavilo 16 tročlanih timova sa devet fakulteta širom Srbije. Glavna nagrada za prvoplasirani tim je plaćena stručna praksa za svakog člana u trajanju od šest meseci u kompaniji Mastercard, Societe Generale banci i NALED-u. Nagrada za sve članove tri prvoplasirana tima su tablet računari, promotivni i drugi pokloni, a nagradnim fondom predviđena je i promocija radova pet najboljih timova na sajtu uzmiracun.rs.


Višnja skočila na 95 dinara\nLESKOVAC - Otkupna cena višnje u leskovačkom kraju porasla je više nego duplo. "Kada smo mi počeli otkup, cena je bila 50 dinara po kilogramu. Rasla je svakog dana i otkup smo završili sa 95 dinara po kilogramu", rekao je vlasnik preduzeća "Jugopromet" Radivoje Kostić.\nRazlog rasta cene, kako je rekao, višnje treba tražiti u smanjenoj ponudi i većoj potražnji. "Proizvođači, nezadovoljni niskim cenama proteklih godina, krčili su svoje zasade višanja ili su prestali da ih obrađuju jer su procenili da im se prošle godine nije isplatilo ni ulaganje u održavanje, zbog niske otkupne cene višnje. Na iznenađenje svih, cena je ove godine rasla, umesto da pada kako berba odmiče, što se inače redovno dešavalo", objašnjava Kostić.\nOdgajivači višanja koji su na početku otkupa ubrali i prodali rod, napravili su grešku zbog koje su dobili upola manje para od onih koji su višnju predavali na kraju otkupa. Kao rezultat dobre cene već je počelo podizanje novih zasada višnje u Porečkom kraju kod Leskovca, ali i obrada već zapuštenih zasada, rekao je Kostić.\nOn je rekao da je njegovo preduzeće otkupilo 35 vagona, a procena je da je samo u oblasti Porečja sa individualnih voćnjaka otkupljeno oko 300 vagona višnje ove godine. U tu količinu nije uračunata višnja koju je Porečje iz Vučja ubralo iz svojih voćnjaka, rekao je Kostić.


UN: Poslednjih pet godina najtoplije na planeti | TV KANAL 9 NOVI SAD\nNaslovna VESTI SVET UN: Poslednjih pet godina najtoplije na planeti\nZnakovi i uticaji klimatskih promena, poput porasta nivoa mora, topljenje leda i ekstremne vremenske prilike, porasli su u periodu od 2015. do 2019. godine što predstavlja i najtopliji petogodišnji period u istoriji merenja, stoji u izveštaju Svetske meteorološke organizacije (VMO).\n“Uzroci i uticaji klimatskih promena se povećavaju, a ne usporavaju. “Porast nivoa mora se ubrzava i zabrinuti smo da će se naglo topljenje ledenog pokrivača na Antarktiku i Grenlandu nastaviti u budućnosti. Kao što smo videli ove godine sa tragičnim efektima na Bahamima i u Mozambiku, porast nivoa mora i intenzivne tropske oluje dovele su do humanitarnih i ekonomskih katastrofa”, rekao je generalni sekretar Svetske meteorološke organizacije Peteri Talas.\nTokom petogodišnjeg perioda 2014-2019. godine stopa rasta srednjeg globalnog nivoa mora iznosila je 5 milimetara godišnje, u poređenju sa 4 milimetara godišnje u periodu 2007-2016, pokazuje izveštaj UN.\nTakođe, više od 90 odsto viška toplote na planeti izazvane klimatskim promenama čuva se u okeanima, odnosno okean apsorbuje oko 30 odsto godišnje emisije ugljendioksida.\nMeđutim, apsorbovani ugljendioksid reaguje sa morskom vodom i menja kiselost okeana, tako da je od početka industrijske revolucije došlo do povećanja kiselosti vode za 26 odsto.\nKako se dalje navodi u izveštaju, više od 90 odsto prirodnih katastrofa povezano je sa vremenskim prilikama.\nLideri iz 64 države, Evropske unije, više desetina kompanija i banaka, nekoliko gradova i država predstaviće planove na klimatskom samitu. (Agencije, Tanjug)\nPrethodni tekstEvro danas 117,58 dinara po srednjem kursu\nSledeći tekstPovremene restrikcije vode zbog radova


Maja Pavlović nastavlja štrajk glađu ispred Predsedništva Srbije\nDirektorka novosadskog Kanala 9 Maja Pavlović ispred Predsedništva Srbije\nUz najavu da će štrajk glađu nastaviti ispred Predsedništva Srbije, direktorka novosadskog Kanala 9 Maja Pavlović predala je u četvrtak na pisarnici Predsedništva molbu da je predsednik Srbije primi i izrazila očekivanje da će je Aleksandar Vučić pozvati na razgovor već u petak.\nOna je podsetila da je Vučić, dolazeći na funkciju najavio da će primati građane ujutru od 5 do 8 sati.\n"Ako je Vučić, kako kaže, predsednik svih građana, nadam se da će imati sluha i za moje zahteve", kazala je Maja Pavlović i dodala je da je u dopisu koji je predala istaknuto da je prinuđena da već treći put štrajkom glađu štiti svoja prava.\nOna je pozvala kolege novinare da stanu u zaštitu struke i da zajedno kažu da neće da ćute dok ih gase i da ne dozvole da ih ućutkuju pritiscima i raznim spinovima.\nTakođe, ona je podsetila da deset dana štrajkuje glađu ispred REM i da niko nije sišao da je pita kako je, niti su pokušali da joj pomognu.\nStudenti ne odustaju od zahteva za smenu Siniše Malog\nNa konferenciji udruženja "1 od 5 miliona" Maja Pavlović je istakla da je važno da se saslušaju studenti i njihovi zahtevi. Studenti su u četvrtak podsetili da su od Rektorata zahtevali da od premijerke Ane Brnabić zatraži razrešenje ministra Siniše Malog.\nNa nedavno objavljenoj Šangajskoj listi došlo do velikog pada Univerziteta u Beogradu za oko 100 mesta, čemu je doprineo odlazak mladih naučnika iz zemlje, istakla je Valentina Reković i ocenila da na tu situaciju direktno utiče odlazak mladih naučnika koji perspektivu svog znanja ne vide u Srbiji.\nPo njenim rečima doktorska, disertacija Malog još nije osporena, a to da je plagijat potvrdile su sve žalbe koje su pristigle Odboru za profesionalnu etiku Univerziteta u Beogradu.\n"Pozvaćemo sve profesore, asistente, saradnike u nastavi i studente na blokadu Rektorata i odbranu autonomije i integriteta Univerziteta u Beogradu, kao krovne organizacije visokog obrazovanja u Srbiji", najavila je Reković.


17-10-2019 22:07 Ratni izveštaji Sirija / Irak Svet Planeta Video\nSirijska arapska vojska (SAA) rasporedila je tokom dana najmanje tri višecevna raketna bacača 122mm u severoistočnom delu zemlje.\nKonvoj oružja SAA ide ka severu Sirije (Foto: Jutjub)\nNa društvenim mrežama pojavio se video konvoja SAA koja prevozi raketne bacače u region. Ovaj konvoj prate i borci Sirijskih demokratskih snaga (SDF).\nSAA je krajem prošle nedelje počela raspoređivanje svojih snaga posle dogovora Damaska i političkog krila SDF-a, a sve u cilju sprečavanja turske ofanzive.\nTurski predsednik Redžep Tajip Erdogan, posle više od četiri sata razgovora sa američkim potpredsednikom Majkom Pensom, pristao je na petodnevno primirje na severoistoku Sirije, kako bi dozvolio kurdskim snagama da se povuku, nakon čega će operacija "izvor mira" u potpunosti biti obustavljena.\nPročitajte OVDE kako su Amerikanci ubedili Erdogana da obustavi ofanzivu u Siriji.\nBAŠAR AL-ASAD PORUČIO TURCIMA: Sirija će odgovoriti svim sredstvima na agresiju


Frikom jagoda, vanila kornet sladoled 70g cena akcija Srbija\nFrikom jagoda, vanila kornet sladoled 70g cene\nTrenutno nemamo slike za Frikom jagoda, vanila kornet sladoled 70g\nUNI blok testo 500g kesa\nUNI žu-žu pogačice 500g kesa\nEPonuda nije internet prodavnica već Vam omogućava da brzo i lako nađete Frikom jagoda, vanila kornet sladoled 70g po najjeftinijoj ceni. Naš cilj je da kupci budu što bolje informisani o ponudi Frikom jagoda, vanila kornet sladoled 70g na tržištu Srbije. Vrlo lako nalazite željeni proizvod za kategoriju Sladoled cene, ne morate da lutate od sajta do sajta za Frikom Sladoled, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frikom jagoda, vanila kornet sladoled 70g sa PRODAVCEM. EPonuda ne može da garantuje potpunu tačnost specifikacije i slika za Frikom jagoda, vanila kornet sladoled 70g. Pre kupovine, podatke za Frikom jagoda, vanila kornet sladoled 70g proverite na sajtu PROIZVOĐAČA.


f Regionalna deponija na prostoru bivšeg kopa Ćirkovac - Arhus Centar Subotica\nRegionalna deponija na prostoru bivšeg kopa Ćirkovac\nGradnja deponije trebalo bi da se završi najkasnije do 2016. Sve aktivnosti vodiće grad Požarevac prema potpisanom sporazumu.\nBraničevski okrug još nema regionalnu sanitarnu deponiju, iako se o njenoj izgradnji govori još od 2005. godine. Do sada je bilo više izmena planova, partnera koji će je graditi i koristiti, ali i njene buduće lokacije. Kao najverovatnija lokacija razmatra se površinski kop Ćirikovac, koji više nije u funkciji.\nDok je ranije bilo reči da će Požarevac imati zajedničku deponiju sa Smederevom i Kovinom, i to u naselju Radinac, sada će partneri biti sve opštine Braničevskog okruga.\n- Zbog izgradnje regionalne deponije, formiraće se koordinacioni tim, u kojem će sve opštine imati svoje predstavnike. Sve aktivnosti vodiće grad Požarevac, prema ovlašćenjima koje je dobio sporazumom koji su potpisale sve opštine učesnice - kaže Aleksandar Đokić načelnik Braničevskog upravnog okruga. - Osim deponije, planira se izgradnja transfernih stanica u svim opštinama, gde će se sakupljati otpad iz gradova i okolnih seoskih naselja.\nDeponija mora da bude izgrađena prema svim važećim evropskim standardima odlaganja smeća, kako njen rad ne bi ugrožavao okolna naselja, zemljište, podzemne vode i vazduh. Zasad nije poznato koliko će ukupno koštati ovaj ekološki projekat, ali je izvesno da se radi o velikim sredstvima. Zbog toga će biti neophodno obezbediti učešće svih opština koje će je koristiti, ali i države i fondova Evropske unije.\nPrema Lokalnom planu upravljanja otpadom, koji je Požarevac usvojio 2010. godine, gradnja deponije trebalo bi da se završi najkasnije do 2016. Do tada bi trebalo da se obavi i sanacija deponije „Jeremijino polje“ koju Požarevac trenutno koristi, ali i deponije „Gradske utrine“, na kojoj građani godinama nezakonito odlažu otpad.\nODUSTALI OD RAŠANCA\nRANIJE je kao lokacija regionalne deponije spominjana okolina sela Rašanac kod Petrovca na Mlavi. Međutim, od toga se kasnije odustalo, ne samo zbog pobune meštana, već i zbog podzemnih voda.


Niška televizija » Veliki šumski požar u Čileu, izgorelo 500 kuća, dvoje mrtvih\nTagovi: Cile, sumski pozar\nU šumskom požaru koji je buknuo u blizini čileanske luke Valparaiso i zahvatio delove tog grada je poginulo najmanje dvoje ljudi, izgorelo je oko 500 kuća, dok je 5.000 ljudi moralo da bude evakuisano, objavili su danas lokalni mediji.\nUsled brzog širenja požara koji u pepeo pretvara jednu kuću za drugom, predsednica Čilea Mišel Bašle je to područje proglasila zonom elementarne nepogode pa je pokrenuta evakuacija u kojoj pomaže vojska.\nVojni admiral Hulijo Leiva je izjavio da je u požaru poginulo dvoje starijih sugrađana, dok je najmanje četvoro ljudi pretrpelo opekotine. Prema Valparaisu, gradu sa 270.000 stanovnika čiji je istorijski kvart 2004. proglašen Svetskom baštinom Uneska, širi se gusti oblak dima.\nUsled požara, čiji uzroci se i dalje istražuju, u pojedinim delovima grada je nestalo vode i električne energije.\nGradonačelnik Valparaisa Horhe Kastro je izjavio da je vatra poharala 12 naselja i da je potpuno uništeno 500 kuća, kao i da je dosad evakuisano 5.000 stanovnika.


Konkurs za finansiranje projekata za podršku porodice | Banjaluka.net\nKonkurs za finansiranje projekata za podršku porodice\nMinistarstvo porodice, omladine i sporta Republike Srpske raspisalo je Konkurs za finansiranje i sufinansiranje projekata i aktivnosti u oblasti podrške porodici.\nRaspodjela budžetskih sredstava do 3.000 KM vrši se za finansiranje i sufinansiranje projekata i aktivnosti udruženja i organizacija za afirmaciju porodice, kao i za projekte i aktivnosti neprofitnih udruženja i organizacija za afirmaciju porodice, saopšteno je iz resornog ministarstva.\nProjekte i aktivnosti u oblasti podrške porodici mogu predložiti registrovana pravna lica na teritoriji Republike Srpske, koja svojim radom doprinose stvaranju i poboljšanju uslova za razvoj zdravih porodica, promovišu porodične vrijednosti i odgovorno roditeljstvo.\nProjekte mogu predložiti i pravna lica koja doprinose borbi protiv nasilja u porodici, razvijaju programe i učestvuju u obuci stručnjaka koji rade sa djecom, mladima i porodicama radi podizanja kvaliteta porodičnog života, doprinose stvaranju uslova za povećanje nataliteta, brinu o starima, te preduzimaju druge mjere za unapređenje demografske politike u Republici Srpskoj.\nPrijavljeni projekti i aktivnosti treba da su od opšteg interesa za Republiku Srpsku i jedinicu lokalne samouprave, da doprinose razvoju porodice i podizanju kvaliteta porodičnog života, da promovišu porodične vrijednosti i odgovorno roditeljstvo, te da doprinose povećanju nataliteta u Republici Srpskoj.\nProjekti bi trebalo da doprinose sprečavanju nasilja u porodici i zbrinjavanju žrtava nasilja u porodici, kao i da razvijaju programe i učestvuju u obuci stručnjaka koji rade sa djecom, te da doprinose brizi o starima.\nKonkurs je otvoren 21 dan od dana objavljivanja, a prijava na konkurs se podnosi isključivo na propisanom obrascu koji se može preuzeti na internet stranici Ministarstva porodice, omladine i sporta www.vladars.net, prenose agencije.


Saradnja sa Rusijom u primeni nuklearne energije u miroljubive svrhe - Va1.info\nNaslovna/Vesti/Saradnja sa Rusijom u primeni nuklearne energije u miroljubive svrhe\nVučić zadovoljan što je usaglašen konačan tekst Sporazuma između Vlade Republike Srbije i Vlade Ruske Federacije o saradnji u oblasti upotrebe nuklearne energije u mirnodopske svrhe na osnovu referentnih i inovacionih tehnologija.\nPredsednik Republike Srbije Aleksandar Vučić je, u razgovoru sa potpredsednikom ruske državne korporacije za atomsku energiju Rosatom Nikolajem Spaskim, iskazao snažnu podršku jačanju saradnje dveju zemalja u toj oblasti, saopštila je predsednikvoa Služba za saradnju s medijima.\nNa sastanku su razmotrene mogućnosti za saradnju srpske nauke i privrede sa Rosatomom, kako bi nuklearna energija dobila primenu u medicini, poljoprivredi, kao i u inovativnim granama privrede.\nPredsednik Vučić je rekao da je uveren da će saradnja sa Rosatomom doneti nove šanse u budućnosti i nova radna mesta za srpsku privredu.\nSpaski je istakao da ruski predsednik Vladimir Putin pruža snažnu podršku realizaciji svih dogovora dveju zemalja u oblasti primene nuklearne energije u mirnodopske svrhe.\nOn je istakao da je podrška, koju iskazuju predsednici Vučić i Putin, jasan pokazatelj da se radi o korisnom dogovoru od najvišeg značaja za Srbiju i Rusiju.\nRosatom je najveća ruska državna korporacija sa 330 kompanija i više od 250.000 zaposlenih, koja ima potpisane ugovore za narednih 10 godina vredne više od 130 milijardi dolara, ističe se u saopštenju.


Tanjug 25. septembra 2021. 10:58\nHONGKONG – Grupa iz Hongkonga koja organizuje godišnju komemoraciju 4. juna povodom smrti demonstranata na pekinškom trgu Tjananmen 1989. godine, biće rasformirana, jer se suočava sa optužbama za kršenje nacionalne bezbednosti Kine.\nDemokratska grupa je poslednja u nizu civilnih organizacija koja se rasformirala, počev od ključnih trgovinskih udruženja do najveće učiteljske unije, nakon što je Peking uveo nacionalni zakon o bezbednosti u tom gradu, preneo je Rojters.\n„Verujem da će građani Honkonga, bez obzira na okolnosti, nastaviti da obeležavaju 4. jun kao nekada“, izjavio je jedan od istaknutijih demokratskih aktivista u tom gradu, Ričard Čoj.\nOdluku da se rasformira grupa podržao je 41 član, a četvoro je bilo protiv, dodao je Čoj.\nVlasti su zamrzle 283.000 dolara sredstava ove grupe, nakon što je optužena za subverzivne radnje pod novim zakonom.\nHongkong tradicionalno obeležava sećanje na 4. jun, iako je policija zabranila prethodna dva bdenja zbog restriktivnih mera.\nNa glavnoj teritoriji Kine zabranjene su komemoracije 4. juna, a ova tema je cenzurisana.\nBritanska novinska agencija dodaje da Kina nikada nije dala bilans žrtava demonstracija iz 1989. godine.\nZvaničnici su saopštili da je poginulo 300 ljudi dan nakon protesta, ali grupe za ljudska prava i očevici tvrde da je moguće da je na hiljade ljudi ubijeno.\nHongkong se vratio pod okrilje Kine 1997. godine pod parolom „jedna zemlja, dva sistema“, što je formula koja garantovala slobode i nezavisni pravni sistem.\nKina negira mešanje u način života građana Hongkonga.


58.FKMS – dan drugi – Vesti FKMS Radija\n58.FKMS – dan drugi\nDrugo veče 58. Festivala kulture mladih Srbije, proteklo je u tonu koncerta popularne pop pevačice Severine.\nSam početak druge festivalske večeri, bio je posvećen najmlađim Knjaževčanima, koji su zajedno sa svojim roditeljima, bakam i dekama, uživali uz omiljene animirine likove i mnoštvo sadržaja u okviru prvog Detinjstvo Festa i maskenbala. Razigrano festivalsko druženje na platou Doma kulture, mališani su proveli u brojnim aktivnostima. Bila je to prilika da se nadmeću u trkama, vodenim igrama, fotografišu sa super herojima i crtanim junacima, dok su oni sa najboljim maskam osvojili i vredne nagrade.\nFestivalski program nastavljen je na sceni Gurgusovačke kule nastupom jedne od najvećih pop zvezda Balkana, Severine Kojić.\nRečima pesme Brad Pitt (Ovo će biti dobra noć predosećam), ova srpska snaja podigla je na noge više od 2000 gledalaca . Usledile su Uno momento, Tarapana, Italijana, Uzbuna, Dobro došao u klub, Moja štikla i ostale pesme iz opusa ove atraktivne pevačice.Od veoma zadovoljne knjaževačke publike Severina se oprostila trubačima i pesmom Gas, gas. Večeras će, u okviru treće festivalske večeri, nastupiti poznati rok bend Neverne bebe. Hoće li I oni, na publiku ostaviti isti utisak kao I Severina, videćemo večeras od 21h, na letnjoj pozornici Gurgusovačke kule. Pred sam početak koncerta, na velikoj sceni Doma kulture, svoja, umeća u pesmi, igri, recitovanju, imitaciji, pokazaće knjaževački mladi festivalci starosti od 6 do 12 godina, u okviru programa “Talenat No.1”. Program počinje u 20h.\nPrethodnoRotari klub Knjaževa: Radionice programiranja\nSledećeDanas je letnji Aranđelovdan - dan za novi početak!


BREJK GOLDEN STEJTA: Voriorsi poveli protiv Hjustona (VIDEO) | Sport express\nBREJK GOLDEN STEJTA: Voriorsi poveli protiv Hjustona (VIDEO)\nExpressnoVideo i fotoKošarkaNBA liga 15. maja 2018. admin\nGolden Stejt Voriorsi savladali su Roketse u Hjustonu u prvom meču finala Zapadne konferencije – 119:106. Aktuelne šampione sveta do brejka je predvodio fenomenalni...\nGolden Stejt Voriorsi savladali su Roketse u Hjustonu u prvom meču finala Zapadne konferencije – 119:106.\nAktuelne šampione sveta do brejka je predvodio fenomenalni Kevin Durent sa 37 poena, a odličan meč odigrao je i Klej Tompson ubacivši 28.\nS druge strane, domaćima nije pomogla ni spektakularna partija Džejmsa Hardena sa 41 poenom i sedam asistencija, pa će tim sa najboljim učinkom u regularom delu sezone morati da traži šansu u Orakl Areni ukoliko želi u veliko finale.\nDomaći su bolje otvorili duel u Tojota centru, ali su gosti brzo uzvratili upravo preko Durenta i uspeli da održe rezultatski priključak. Voriorsi potom dolaze do preokreta i prvog osetnijeg vođstva, da bi ovoga puta Roketsi odgovorili na sličan način za potpuni egal na poluvremenu.\nIpak, GSW je zaigrao daleko angažovanije u fazi odbrane, Durent i Tompson nastavili su da pogađaju u serijama što je ekipi Stiva Kera donelo prvu dvocifrenu prednost. ‘Brada’ i ovoga puta vraća svoj tim na minimalni zaostatak, ali onda sledi serija Voriorsa od 9:0 posle koje nije bilo povratka.\nKD je pored 37 poena (11/21 za dva, 3/6 za tri), za 40 minuta na parketu, imao i tri skoka, asistenciju i blokadu, dok je Tompson (3/3 za dva, 6/15 za tri) upisao skok više i po dve asistencije i krađe.\nStefen Kari meč je završio sa 18 poena, osam asistencija i šest uhvaćenih lopti, dvocifren je bio i Andre Igudala sa 11 poena, dok je Drejmond Grin bio na svom nivou sa po devet asistencija i skokova, odnosno pet poena, dve ukradene i dve ‘banane’.\nU poraženom sastavu, podrška Hardenu (9/15 za dva, 5/9 za tri), koji je imao i sedam asistencija i četiri skoka, bio je samo Kris Pol sa 23 poena (6/10 za dva, 2/7 za tri) i 11 skokova, ali i samo tri uspešna proigravanja.\nNa potrebnom nivou bio je samo još Erik Gordon sa 15 poena i pet skokova, Klint Kapela imao je 12 i uhvaćenu loptu više, dok je Trevor Ariza dodao osam poena.


O Prijedlogu zakona o obrtu Parlament FBiH će glasati tek u septembru - Index.ba\nDom naroda Parlamenta Federacije BiH okončao je raspravu o Prijedlogu zakona o obrtu i srodnim djelatnostima u FBiH te odlučio da će glasati o ovom zakonu u septembru, na nastavku današnje sjednice.\nPojedini delegati imali su određene sugestije, zbog čega je donesena navedena odluka.\nFederalni ministar razvoja, poduzetništva i obrta FBiH Amir Zukić obrazložio je delegatima da je Predstavnički dom ranije usvojio ovaj zakon po kojem je propisano da će obrti imati pravo i na uvoz repromaterijala i izvoz svojih proizvoda, odnosno moći će samostalno u svoje ime i za svoj račun obavljati vanjskotrgovinsko poslovanje bez posrednika, što do sada nije bio slučaj.\n“Zakonom je omogućeno fizičkim osobama i penzionerima obavljanje obrta u vidu dodatnog i dopunskog zanimanja, a predviđen je obrtni registar kao informacioni sistem za upravljanje procesom registracije i obrade podataka o obrtima”, istakao je Zukić.\nTakođer, značajnim smatra ukidanje podjele obrta na vezane i posebne obrte, čime je prvi put omogućeno obavljanje pojedinih vrsta obrta i bez stručne spreme, koja je velikim dijelom sprečavala osobe, posebno mlade ljude, da registruju željeni obrt, a bez nepotrebnih administrativnih barijera.\nPrethodni članakVatra u okolini Višegrada bukti već dva mjeseca: Pančićeva omorika nestaje u požaru\nNaredni članakNovi trgovinski lanac stiže u BiH, u planu marketi širom BiH


Vlada Srbije usvojila niz odluka među kojima je i odluka o visini minimalne cene rada\nEvropska komisija usvojila je danas Paket proširenja...\nVlada Republike Srbije je na jučerašnjoj sednici donela odluku da visina minimalne cene rada za period januar–decembar 2022. godine iznosi 201,22 dinara po radnom času (u neto iznosu), čime je minimalna cena rada povećana za 9,4 odsto.\nVlada je dala saglasnost da se na osnovu faktičkog reciprociteta prihvate potvrde o potpunoj vakcinaciji protiv bolesti COVID-19 koje izdaju nadležni organi ili ustanove Savezne Republike Nemačke, a kojom se, uz ovu potvrdu, omogućava ulazak u Republiku Srbiju bez negativnog PCR testa na prisustvo virusa SARS-CoV – 2 ili antigen FIA RAPID testa.\nUsvojen je i Okvirni dokument Republike Srbije za izdavanje zelenih obveznica, koje imaju za cilj obezbeđivanje finansiranja projekata koji doprinose ekološkoj održivosti u najširem smislu.\nUsvajanjem dokumenta, Srbija je postala prva država na Balkanu koja se javno izjasnila o posvećenosti promovisanja svesti o ekološkom, društvenom i korporativnom upravljanju projektima u oblasti ublažavanja klimatskih promena i zaštite životne sredine, a što će državi omogućiti pristup globalnim tržištima kapitala u „ESG“ formatu.\nPotpisan Sporazum o strateškom partnerstvu Srbije i Mađarske\nSrbija 8 septembar 2021\nPredsednica Vlade Republike Srbije Ana Brnabić i predsednik Vlade Mađarske Viktor Orban potpisali su danas u Budimpešti Sporazum o srdačnim odnosima i strateškom partnerstvu...\nEvropski parlament: Međupartijski dijalog – „Radni dokument“ nije isto što i sporazum\nSrbija 9 septembar 2021\n„Radni dokument“ koji je 7. septembra distribuiran učesnicima Međupartijskog dijaloga u Srbiji u suštini je dokument za diskusiju za naš sledeći sastanak u Beogradu...\nImajući u vidu pozitivno iskustvo iz dosadašnje saradnje, kao i činjenicu da bolje poznavanje jezika i kulture značajno doprinosi daljem učvršćivanju veza dve države, doneta je odluka o zaključivanju Sporazuma između Vlade Republike Srbije i Vlade Savezne Republike Nemačke o Nemačkoj školi u Beogradu.\nVlada je utvrdila posebne iznose koji se plaćaju za vreme trajanja „Dečje nedelje“ u 2021. godini na svaku prodatu kartu u mesnom i međumesnom prevozu u železničkom, vodnom, vazdušnom i drumskom saobraćaju, kao i na svaku prodatu ulaznicu za pozorište, bioskop, kulturne i sportske priredbe i na svaki prodat nosač zvuka sa snimljenim sadržajem.\n„Dečja nedelja“ organizuje se svake godine u prvoj punoj nedelji oktobra sa ciljem unapređivanja razvoja društvene brige o deci putem organizovanja kulturnih, obrazovnih i rekreativnih manifestacija posvećenih deci.\nPočinju Erazmus dani u Srbiji\nObrazovanje 14 oktobar 2021\nOd 14. do 16. oktobra se širom Evrope i sveta obeležavaju „Erazmus dani“ sa idejom promocije međunarodne mobilnosti ali i novog programskog ciklusa Erazmus +....


Nova pobeda Mika Šumahera - Auto Republika\nMladi Mik Šumaher, sin legendarnog Mihaela Šumahera, trijumfovao je danas na prvoj trci Evropske Formule 3 na svojoj domaćoj stazi Nirburgring.\nŠumaher je trku krenuo sa druge pozicije, a u toku trke je uspeo da se domogne pobede. Forma devetnaestogodišnjeg Nemca je trenutno na uzlaznoj putanji. Mik je zebeležio trijumf na poslednja četiri trkačka vikenda. Prvu pobedu zabeležio je u Belgiji na stazi Spa Frankošamp na mestu koje je posebno vezano za njegovog oca. Zatim su usledile pobede na Silverstonu, Mizanu i sada pobeda na Nriburgringu. Šumaher se trenutno nalazi na drugom mestu u generalnom plasmanu sa 26 bodova zaostatka za Brtancem Danom Tiktumom.\nDo kraja sezone ostale su još dve trke ovog vikenda na Nirburgringu i po tri trke na Red Bull Ringu i Hokenhajmu. Od trenutnih vozača koji su u Formuli 1, titule u ovom prvenstnu osvojili su Lens Strol (2016. godine), Esteban Okon (2014. godine) i Lando Noris (2017. godine) koji će biti za volanom McLarena sledeće godine.\nTrkačka karijera mladog Šumahera je pod lupom svetske javnosti, pre svega zbog njegovog oca, a on polako počinje da opravdava očekivanja sa sve boljim rezultatima. Bilo bi lepo kada bi Mik uspeo da prati očeve stope i da uspe da se domogne Formule 1, pa da opet imamo legendarno ime Šumaher na gridu.\ntags: esteban ocon formula 3 lance stroll lando norris mick schumacher Nirburgring red bull ring spa francorchamps\nprevious Šarl Leklerk u Ferrariju od sledeće sezone\nnext Doviciozo ubedljiv, Lorenco propustio dvostruku pobedu za Ducati\nValteri Botas osvojio pol poziciju u Brazilu i srušio rekord staze\n11/11/2017 - 18:20


Iz sarajevskog SDP-a najavljuju krivičnu prijavu protiv Smiljane Viteškić – Fokus.ba\nIz sarajevskog SDP-a najavljuju krivičnu prijavu protiv Smiljane Viteškić\nTakođer, javnost će saznati u kojim javnim kantonalnim preduzećima i ustanovama su joj zaposleni najuži članovi porodice, i to upravo od strane SDA kadrova\nSjednica koju je za danas zakazala Smiljana Viteškić, SDA-ova dopredsjedavajuća Skupštine Kantona Sarajevo, nelegalna je i nezakonita sjednica, zbog čega će se prema njoj pokrenuti i krivična odgovornost, stoji u saopštenju Kantonalnog odbora SDP-a u Sarajevu.\n“Ona je neovlašteno i nezakonito zakazala sjednicu sa pozivom bez pečata i bez saglasnosti Kolegija Skupštine. U cijelom slučaju posebno je interesantna tolika žurba SDA, DF i SBB, ali i evidentna “obaveza” koju Smiljana Viteškić ima prema SDA.\nU narednom periodu cjelokupna javnost će konačno saznati da li i kako SDA štiti od istraga u vezi sa nezakonitim usvajanjem Regulacionog plana Stup 2 te njene uloge u svojstvu predsjedavajuće Općinskog vijeća Ilidža, kada je svojim potpisima legitimirala Memićeve mutne radnje u vezi sa Tibrom.\nTakođer, javnost će saznati u kojim javnim kantonalnim preduzećima i ustanovama su joj zaposleni najuži članovi porodice, i to upravo od strane SDA kadrova. Kantonlni odbor SDP Sarajevo sa partnerima neće dozvoliti da se brutalno krše procedure, poslovnik, zakoni i Ustav samo zato što se nekome žuri i što je dobio zadatak da to mora završiti do Nove godine”, stoji u saopštenju.\n#skupština ks#KO SDP Sarajevo#smiljana viteškić\nKonaković o najavi podrške zastupnika SDA: “Sad neću, nema šanse”


Tri osobe povredjene u udesu, teže povredjena Dea Djurdjević, novinarka Pinka – NovostiDana.rs\nTri osobe povredjene u udesu, teže povredjena Dea Djurdjević, novinarka Pinka\nTri osobe su povredjene u saobraćajnoj nesreći koja se dogodila jutros kod Kliničko-bolničkog centra „Dragiša Mišović“ u Beogradu, medju kojima je i Dea Djurdjević, novinarka Pinka koja je zadobila teške povrede ekstremiteta.\nTri povredjene osobe prevezene su na VMA, gde je Djurdjević i operisana.\nPredsednik Srbije Aleksandar Vučić poželeo je brz i uspešan oporavak novinarki Pink televizije Dei Djurdjević.\nNakon što je sa norveškim ambasadorom prisustvovao predstavljanju projekta „Norveška za vas Srbija“ u Aleksincu, Vučić je poslao reči podrške Dei Djurdjević, njenom vereniku Mladenu Mijatoviću i njenoj majci.\n„Želim im da se drže i izdrže i nadam se da će sve biti u redu“, rekao je Vučić.


NDNV: Omogućiti rad novinarima i za vreme policijskog časa - Društvo - Dnevni list Danas\nPočetna » Društvo » NDNV: Omogućiti rad novinarima i za vreme policijskog časa\nNDNV: Omogućiti rad novinarima i za vreme policijskog časa\nNezavisno društvo novinara Vojvodine (NDNV) traži od Vlade Srbije da razjasni mere u vezi sa ograničavanjem kretanja građana između 20 časova i pet časova ujutro i da omogući rad akreditovanih medijskih radnika u tom periodu.\n0Piše: R. B. 18. marta 2020. 09.41\nKako iz NDNV navode, medijsko pokrivanje može biti od krucijalnog značaja u vreme kriznih situacija tako što će omogućiti tačne, sveobuhvatne i pravovremene informacije. Medijski profesionalci mogu da doprinesu sprečavanju ili rešavanju određenih kriznih situacija tako što će se pridržavati najviših profesionalnih standarda.\n„U vezi sa tim, pozivamo Vladu Srbije da novinarima i drugim medijskim profesionalcima omogući slobodu kretanja i u periodu od 20 časova do 05 časova ujutru. Ukazujemo na Smernice Komiteta ministara Saveta Evrope o zaštiti slobode izražavanja i informacija u kriznim situacijama od 26. septembra 2007. godine kojima je propisano da bi države članice medijskim profesionalcima trebalo da garantuju slobodu kretanja i pristup informacijama u kriznim situacijama“, navodi se u saopštenju.\nNadležne vlasti koje su zadužene za krizne situacije, ističu, trebalo bi medijskim profesionalcima, koji su akreditovani od svojih medijskih organizacija, da dozvole pristup kriznim područjima.\n„Kao odgovor na legitimnu potrebu za informacijom u situacijama koje zabrinjavaju javnost, vlasti bi trebalo da garantuju javnosti slobodan pristup informacijama, između ostalog, i putem medija“, kažu iz NDNV.\nU NDNV apeluju i na sve medijske profesionalce da u kriznim situacijama treba da se pridržavaju najviših profesionalnih i etičkih standarda, posebno imajući u vidu da u kriznim situacijama imaju posebnu odgovornost da javnosti obezbede tačne i bitne informacije, poštujući pri tom prava drugih ljudi, njihovu osetljivost izazvanu strahom i neizvesnošću.\nU NDNV podsećaju medijske poslodavce da su u obavezi da preduzmu mere zaštite bezbednosti novinara i medijskih radnika tokom njihovog izveštavanja u uslovima širenja zarazne bolesti COVID 19.\nIstovremeno, Evropska federacija novinara pozvala sve poslodavce da primene mere zaštite zdravlja novinara na radnom mestu.\nKorona virus, NDNV, Novinari, Policijski čas\nItalija i Španija za koordinisano otvaranje granica u Evropi\nSeverna Makedonija priprema zamenu policijskog časa drugim merama


Vrhovni sud odobrio objavu podataka o Trampovim finansijama | Restart Magazin\nVrhovnom sudu trebalo je nekoliko meseci da donese odluku u tom slučaju. Institucija, u čijem sastavu je troje sudija koje je imenovao bivši predsednik, nije se oglašavala tokom izbornog procesa i perioda u kom je Tramp ulagao prigovore na poraz.\nSlučaj se odnosi na Trampovu poresku evidenciju kao privatnog lica i poslovnog čoveka u poslednjih osam godina. Sa tim u vezi – tužioci nisu obelodanili previše informacija.\nTramp je negirao da je sa njima imao vanbračne afere, prenosi Tanjug.\nTrampovi advokati posezali su za dodatnim argumentima kojima su obrazlagali zašto poreske podatke Donalda Trampa ne bi trebalo obelodanjivati ali su pred federalnim sudom u Njujorku odbijeni u redovnom postupku i nakon žalbe.\n← Pobeda Juventusa za treće mesto na tabeli\nPutin i Lukašenko posle sastanka stigli i da skijaju →\nKonačni rezultati izbora u Crnoj Gori: DPS 35,06 odsto, opozicija 32,55 glasova\n31/08/2020 31/08/2020 Urednik\nVelika Britanija istražuje da li se mogu mešati doze vakcina protiv korone


► Marinović: Kampanja "od vrata do vrata" dozvoljena, problem količina\nPoverenik za informacije od javnog značaja i zaštitu podataka o ličnosti Milan Marinović izjavio je danas da je kampanja političkih stranaka "od vrata do vrata" zakonski dozvoljena, ali da je problem količina podataka sa kojima aktivisti obilaze građane.\n"Ako dođu bez papira i kažu:'Mi smo aktivisti iz te stranke, ako biste želeli da odgovorite na par pitanja' - to je dozvoljeno", rekao je Marinović za Radio-televiziju Vojvodine.\nIpak, naglasio je, nedozvoljeno je kada aktivisti dođu sa podacima poput matičnog broja i broja telefona.\n"Vrlo je bitno šta piše. Da li piše ime i prezime i adresa, koje može da bude dostupno na ulazu u zgradu, ili nešto drugo", kazao je on.\nUkoliko sumnjaju da aktivisti imaju njihove podatke, gradajani treba da im postave pitanja: otkud podaci, kako su sakupljeni, kako ih koriste... a onda i da se obrate stranci tih aktivista i eventualno zatraže brisanje podataka.\nAko stranke odbiju saradnju, građani dalje mogu da se obrate instituciji Poverenika koji pokreće nadzor nad političkom partijom za koju postoji sumnja.\nKrajnji ishod može da bude podnošenje krivične prijave.\nGovoreći o zahtevima za informacije od javnog značaja koje građani upućuju kako bi se informisali o stanju u zdravstvu zbog korona virusa, Marinović je naglasio da ti podaci moraju da budu dostupni.\n"Kada su u pitanju podaci koji se odnose na pitanje zdravstva, zakon je još stroži i rok za potupanje po zahtevu više nije 15 dana već dva dana", rekao je on.\n13.03.2020, 21:10h Nažalost Kolega Preporuči\nA šta je sa krivičnim delom Proganjanje?


Kao što se i očekivalo, HDZ je podržao Vjekoslava Bevandu, ministra finansija i trezora BiH, koji se usprotivio tome da Savjet ministara BiH na telefonskoj sjednici obezbijedi novac za održavanje izbora, ali na kraju će, kad bude neophodno, novac ipak biti obezbijeđen.\nZoran Tegeltija, predsjedavajući Savjeta ministara BiH, pozvao je da se nastavi sa pripremama za sprovođenje izbora u oktobru te trkao da će CIK imati novac na raspolaganju.\n"Žao mi je što smo došli u ovu situaciju u vezi sa finansiranjem izbora. Nepotrebno insistiranje da se obezbijedi novac do tačno određenog datuma dovodi nas u ovu situaciju u kojoj se danas nalazimo", rekao je Tegeltija istovremeno naglašavajući da je bilo očekivano da se ne obezbijedi podrška za sjednicu Savjeta ministara BiH.\nI Milorad Dodik, član Predsjedništva BiH, izašao je sa idejom da Republika Srpska obezbijedi svoj dio sredstava za opšte izbore i doznači ih Centralnoj izbornoj komisiji.\n"Podržavam održavanje svake sjednice Narodne skupštine na kojoj treba da se pokaže srpsko jedinstvo. Predlažem da Republika Srpska obezbijedi svoj dio sredstava za izbore i doznači ih CIK-u", napisao je Dodik na Twitteru navodeći da, ako je to intencija predlagača, da onda podržava inicijativu.\nInače, Igor Crnadak iz PDP-a i Miladin Stanić iz SDS-a pozvali su vladajuću većinu u Republici Srpskoj da hitno sazove posebnu sjednicu NS RS u vezi sa održavanjem izbora i činjenicom da, uprkos glasovima predstavnika Srpske, još nisu obezbijeđena sredstva za održavanje izbora.\nU Centralnoj izbornoj komisiji BiH juče su rekli da je neosiguravanje sredstava u zakonom propisanom roku već proizvelo probleme koji mogu ugroziti izborni proces te da će već danas CIK donijeti odluke o poništenju već sprovedenih postupaka javnih nabavki.\nPodsjećanja radi, na telefonskoj sjednici Savjeta ministara BiH, koja je održana u utorak, ministri iz reda HDZ-a glasali su protiv toga da se CIK-u obezbijedi 12,5 miliona KM iz viška akumuliranih prihoda, jer su smatrali da je takva odluka protivzakonita. Inače, rok do kada treba obezbijediti novac ističe danas, jer je CIK izbore raspisao 4. maja, a institucije BiH, prema Izbornom zakonu BiH, imaju rok od 15 dana da obezbijede taj novac.\nNakon što odluka nije donesena, reagovali su i u HDZ-u, gdje su rekli da su neviđeni javni i medijski pritisci na Bevandu sa neskrivenim pozivom na kršenje zakona. U ovoj stranci navode da su višemjesečni spinovi prema javnosti došli do vrhunca nakon odbijanja hrvatskih ministara da učestvuju u takvim radnjima koje dodatno urušavaju politički sistem.\n"Pitamo se gdje su predstavnici tih politika koji posljednjih 17 mjeseci boliraju regularne procedure usvajanja budžeta. Gdje su tada bili, zašto su šutali i zašto su vršili takve opstrukcije. Ili je pak bilo važnije zbog blokade dogovora oko Izbornog zakona zablokirati apsolutno sve, pa naknadno izigravati političku nevinost", navodi se u reakciji HDZ-a.\nIz HDZ-a saopštenjem su naglasili i napomenuli bošnjačke i srpske političke predstavnike kako odluka o izdvajanju sredstava za održavanje opštih izbora nije u skladu sa Zakonom o finansiranju institucija BiH.\nNakon fijaska na sjednici Savjeta ministara BiH reagovala je Ambasada SAD, iz koje su poručili da je "odluka HDZ-a da blokira finansiranje izbora neodgovorna i neopravdana" te da ponašanje HDZ-a nije u skladu sa iskazanom opredijeljenošću stranke za evroatlantske integracije.\nNebojša Radmanović, predsjedavajući Predstavničkog doma parlamenta BiH, rekao je da nije sazvao hitnu sjednicu Doma koju je tražio Klub SDA zato što smatra da na taj način ne može biti riješeno pitanje obezbjeđivanje sredstava za održavanje izbora s obzirom na to da budžet za ovu godinu nije usvojen.\nOn je rekao da je Bevanda na jedan od zahtjeva CIK-a i ranije rekao da bi obezbjeđenje sredstava bez budžeta, kako je to tražio CIK, bilo protivzakonito.\nTo što Savjet ministara BiH na telefonskoj sjednici nije obezbijedio novac osudili su u gotovo u svim opozicionim partijama, gdje su uglavnom istakli da se vjerovatno vlast plaši izbora, ali da niko nema pravo da građanima uskraćuje pravo glasa i izbora.\nNenad Nešić, lider DNS-a, rekao je da je BiH nenormalna država i da očekuje da reaguje CIK i predsjedavajući Savjeta ministara, kao i odgovore da li postoje uslovi da izbori budu održani kako je predviđeno zakonom. On je rekao da ne smatra da se radi o opstrukciji HDZ-a, već da je riječ o problemima u funkcionisanju FBiH.\nI u PDP-u su istakli da izbori moraju biti održani u zakonskom roku 2. oktobra te da je "igrarija oko odobravanja sredstava za održavanje izbora koncept vladajuće trojke SNSD, SDA i HDZ da napravi nered u ovoj zemlji".\nI lideri bošnjačkih političkih partija kritikovali su HDZ, pa je tako Nermin Nikšić, lider SDP-a, rekao da je HDZ direktno odgovoran za kršenje zakona i da se "ponaša poput djeteta koje ne zna igrati lopte, ali jedino ima loptu i onda maltretira i ucjenjuje sve druge".\nPočele predaje prijava za izbore\nIako još nije obezbijeđen novac za finansiranje izbora, pojedine političke partije CIK-u su počele sa predajom prijava za učešće na izborima.\nNenad Nešić, predsjednik DNS-a, nakon predaje prijave rekao je da će ova stranka samostalno učestvovati na izborima za Narodnu skupštinu RS, Parlamentarnu skupštinu BiH, predsjednika RS i srpskog člana Predsjedništva BiH.\nNakon što su predali prijave, u PDP-u su rekli da su među prvima to uradili, te da će ovi izbori, kako su istakli, umnogome odlučiti sudbinu ove zemlje i našeg naroda za naredni period.\n"Kao što smo prvi i najavili, imaćemo kandidata za predsjednika RS Jelenu Trivić, kandidate za Narodnu skupštinu RS i Predstavnički dom BiH", rekao je Branislav Borenović, lider PDP-a, dodajući da će podržati kandidata za člana Predsjedništva BiH kojeg će kandidovati SDS.


Večiti derbi u 3.kolu razigravanja u Kupu Srbije - Ragbi Savez Srbije\nU subotu 14.10.2017. na ragbi terenu na Adi Ciganliji sastaju se BRK Crvena zvezda i RK Partizan. U poslednjem susretu ova dva tima ubedljivo je slavila ekipa Crvene zvezda. Utakmica počinje u 15:00 časova. Kako su u prošlom kolu razigravanja Rad i Partizan odigrali nerešeno ova utakmica može odlučiti mnogo toga o konačnom plasmanu u razigravanju.\nSeniorska utakmica neće biti jedini događaj na Adi Ciganliji u subotu. U 11:00 časova počinje drugi turnir Prvenstva Srbije za pionire i petliće. Očekuje se još veći broj ekipa nego na prošlom turniru i nove bravure najmlađih ragbista.\nZajednička slika svih učesnika 1 turnira Kupa Srbije za pionire i petliće\nNedelja je rezervisana za takmičenje u B grupi Prvenstva Srbije za Seniore. RK Loznica u nedelju 15.10.2017. u 14:00 časova na stadionu FK Loznica dočekuje trenutno vodeću ekipu u B grupi Prvenstva Srbije Vojvodinu/Petrovgrad.\nAut na utakmici Vojvodina/Petrovgrad-RK Loznica\nNa gradskom stadionu u Vršcu u nedelju 15.10.2017. ekipa RK Dinamo 1954 će igrati protiv domaćeg GRK Vršac. Ekipa počinje u 15:00 časova i GRK Vršac će se potruditi da se revanšira Pančevcima za poraz u prvom delu takmičenja.


TAKO SE TO RADI: Belorusija uvela smrtnu kaznu i za pokušaj izvršenja terorističkog akta - Naša Borba\nTAKO SE TO RADI: Belorusija uvela smrtnu kaznu i za pokušaj izvršenja terorističkog akta\nBeloruski parlament je podržao proširenje upotrebe smrtne kazne, nakon što su aktivisti pokušali da sabotiraju delove železničke mreže kako bi Rusiji otežali premeštanje snaga u Ukrajinu. Rusija je koristila teritoriju Belorusije, svoje bliske saveznice, za invaziju na Ukrajinu započetu 24. februara. Minsk negira umešanost u sukob, ali priznaje da je beloruska teritorija korišćena za invaziju.\nSAD su oštro osudile proširenje upotrebe smrtne kazne na pokušaje izvršenja terorističkog akta, ocenivši da će se na meti novog zakona naći prodemokratski aktivisti i osobe koje se protive ruskom ratu u Ukrajini. Američki državni sekretar Entoni Blinken optužio je Lukašenka da „nastavlja represiju“ i da novom merom nastoji da zadrži vlast „putem straha i zastrašivanja“, prenosi agencija Frans pres.\nPrethodni tekstMUP O LAŽNIM DOJAVAMA: Pretnje stigle iz Poljske, Gambije, Irana, Nigerije…\nSledeći tekstISPLIVALE INFORMACIJE, VUČIĆ NEMA IZLAZA OSIM DUGE I TEŠKE ROBIJE: Vodeći gangster Filip Korać finansirao SNS


Druga konferencija Banjalučke berze posvećena investicionim fondovima 17. i 18. maja 2007. godine - Akta.ba\nDruga konferencija Banjalučke berze posvećena investicionim fondovima 17. i 18. maja 2007. godine\n08.05.2007. 10:01 / Izvor: Fena\nNa drugoj međunarodnoj konferenciji Banjalučke berze "Investicioni fondovi na tržištu kapitala" 17. i 18. maja 2007. u Banji Vrućici očekuje se oko 300 učesnika i eminentnih predavača iz Bosne i Hercegovine i država iz regiona.\nOsnovne teme konferencije su investicioni fondovi i perspektive javnih ponuda hartija od vrijednosti na berzi.\nPrvog dana konferencije bit će organiziran okrugli sto o temi "Transformacija privatizacionih investicionih fondova" na kojem se očekuje učešće predstavnika društava za upravljanje privatizacionim investicionim fondovima, predstavnika institucija tržišta kapitala i investitora.\nBit će predstavljeni i rezultati istraživanja Banjalučke berze i IFC-a (grupa Svjetske banke) o dostignutom nivou korporativnog upravljanja u RS-u.\nDrugog dana konferencije bit će organizovana rasprava o temi "Perspektive tržišta kapitala u regiji" na kojem se očekuje učešće predstavnika institucija tržišta kapitala iz okruženja.\nOsnovni cilj konferencije je da se predstavnici institucija tržišta kapitala, predstavnici preduzeća, banaka, osiguravajućih kuća i cjelokupna javnost RS-a i BiH upoznaju o aktuelnim pitanjima koja su ključna za razvoj tržišta kapitala, iskustvima na tržištu kapitala iz zemalja iz okruženja, te da se utječe na pokretanje neophodnih reformskih projekata koji su ključni za razvoj tržišta kapitala.\nOčekuje se prisustvo predstavnika institucija tržišta kapitala iz država u regionu, menadžera iz svih većih akcionarskih društava iz RS-a, direktora i brokera iz Bosne i Hercegovine, investicionih menadžera društava za upravljanje PIF-ovima i predstavnika svih relevantnih institucija iz RS-a i BiH.\nKonferenciju bi trebalo da otvori predsjednik Vlade RS-a Milorad Dodik i predsjedavajući Vijeća ministara BiH Nikola Špirić.


Back TURIZAM TURISTIČKE ORGANIZACIJE BOGATA TURISTIČKA PONUDA VOJVODINE NA SAJMU TURIZMA U BEOGRADU\nčetvrtak, 21 februar 2019 09:57\nTuristička organizacija Vojvodine na 41. Međunarodnom sajmu turizma u Beogradu prezentovaće svoje atraktivne lokalitete i upoznati posetioce sa svih 45 gradova i opština putem različitih štampanih publikacija. Specijalne nagrade, koje će biti u Sosinoj šerpi, obradovaće srećne dobitnike prvog dana sajma na štandu Turističke organizacije Vojvodine.\nNeke od ovih primamljivih nagrada su vaučer za 2 osobe za obilazak i degustaciju vina Vinarije Zvonko Bogdan, vaučeri za 2 osobe noćenje u Vili Minić, kompleksu Ellite Palić, hotel „Turistico“ i brojne druge.\nU okviru sajma će se predstavljati celokupna turistička ponuda Vojvodine, biće održane prezentacije turističkih organizacija, privrednika, kao i najava 19. Konvencije Svetskog udruženja turističkih vodiča koja će se održati u Novom Sadu. Osim toga, posetioci sajma će doživeti Vojvodinu na pravi način, uz degustaciju banatske kuhinje, uživaće u degustaciji vina i zvucima vojvođanskih tamburaša.\nTuristička organizacija Vojvodine početkom 2019. godine, pokrenula je aktivnu promociju Vojvodine u inostranstvu. Turistička ponuda je prezentovana na Međunarodnim sajmovima u Beču, Štutgartu, Bratislavi, Ljubljani i Istanbulu.\nOsim Međunarodnog sajma turizma u Beogradu svoju ponudu Turistička organizacija Vojvodine će predstaviti i u Budimpešti. To će biti prilika da se posetioci upoznaju sa 20 turističkih organizacija i privrednika iz Vojvodine. Takođe, biće upriličeno Vojvođansko veče u Ambasadi Republike Srbije u Budimpešti.


Aktivnosti Nacionalnog referentnog centra za zemljište - Stakleno Zvono e-TV magazin\nby Stakleno Zvono · January 15, 2016\nAgencija za zaštitu životne sredine je u saradnji sa Istraživačkim Centrom Evropske Komisije i Evropskom Agencijom za životnu sredinu, a u okviru aktivnosti EIONET Nacionalnog referentnog centra za zemljište, pripremila prilog na temu “Flood disaster and contaminated sites in Serbia 2014” koji je objavljen u okviru Izveštaja “Remediated sites and brownfields. Success stories in Europe”.\nOvaj dokument je objavljen na inicijativu EIONET radne grupe za kontaminirane lokalitete i braunfild lokacije u okviru koje je Agencija aktivno radila u 2015. godini na prikupljanju podataka i razmeni informacija o zagađenim zemljištima, kao i informacija o različitim slučajevima i uspešnim pričama remedijacije lokaliteta širom Evrope.\nOvaj Izveštaj je još jedan doprinos obeležavanju Međunarodne godine zemljišta 2015. Njegov cilj je da doprinese boljem razumevanju potreba sanacije kontaminiranih lokacija i braunfild rehabilitacija koje su od suštinskog značaja za održivo upravljanje i korišćenje zemljišta, kao i da podeli najbolje prakse i nove tehnike u remedijaciji zemljišta i upravljanja kontaminiranim područjima.\nKroz prilog Agencije za zaštitu životne sredine želeli smo da podsetimo da su katastrofalne poplave 2014. godine dodatno degradirale životnu sredinu. Ovo predstavlja opomenu da je neophodno obezbediti adekvatno upravljanje i zaštitu kontaminiranih lokaliteta koji predstavljaju stalni rizik po zdravlje ljudi i životnu sredinu.\nTags: Agencija za zaštitu životne sredinebraunfildEIONETizveštajkontaminirana područjaMinistarstvo poljoprivrede i zastite zivotne sredineremedijacija\n‚‚Doba glupih” na KRAF-u\nNext story Konkurs za Nagradu Saveta Evrope za predeo 2016\nPrevious story Selo Milakovići prostorno kulturno-istorijska celina


Trumpov saradnik u januaru upozorio na opasnost epidemije u SAD\nSavjetnik Bijele kuće za trgovinu Peter Navarro\nPeter Navarro, trgovinski savjetnik predsjednika Donalda Trumpa, u dva memoranduma napisana u januaru i februaru, koja su sada objelodanjena, upozorio je na moguće teške posljedice izbijanja epidemije koronavirusa u Sjedinjenim Državama.\nTrump je, ipak, nedeljama nastavio da u javnosti umanjuje ozbiljnost situacije.\nU memorandumu krajem januara, Navarro je napisao: "Zbog nedovoljne zaštite imuniteta, i postojećeg lijeka ili vakcine, Amerikanci bi bili bez odbrane u slučaju velike zaraze na američkom tlu. Zbog tog nedostatka zaštite povećava se rizik da koronavirus preraste u pandemiju koja bi ugrozila živote miliona Amerikanaca."\nMemorandumi Petera Navarra objavljeni su u tekstovima New York Timesa kao i na vebsajtu Axios. Oni su najnoviji pokazatelj da su neki Trumpovi saradnici u Bijeloj kući izražavali zabrinutost zbog koronavirusa, mnogo prije nego što je predsjednik sam izrazio zabrinutost u javnosti.\nZdravstveni radnici u New Yorku, 5. april 2020.\nNavarro je u januaru napisao da Trumpova administracija mora da odluči koliko će agresivno odgovoriti na prijetnju koronavirusa. Ocijenio je da bi broj žrtava virusa i ekonomska šteta mogli da budu relativno mali ako se ispostavi da je koronavirus sličan sezonskom gripu. Međutim, rekao je da "rizik od najgoreg scenarija pandemije ne smije da se zanemari", dok je broj smrtnih slučajeva rastao u Kini.\n30. januara, dan poslije prvog Navarrovog memoranduma, Trump je izjavio: "Mislim da imamo stvari pod kontrolom. U ovom trenutku imamo mali problem u ovoj zemlji - pet slučajeva - i ti ljudi se svi uspješno oporavljaju. Ali tijesno sarađujemo sa Kinom i drugim zemljama i mislim da će ishod biti veoma dobar za nas ... mogu da vas uvjerim u to."\nTrump je krajem januara zaustavio letove iz Kine ali je jedan zvaničnik Bijele kuće u to vrijeme odbacio upozorenja Navarra. "Memorandum iz januara mi djeluje kao alarmistički pokušaj da se skrene pažnja na Peterovu anti-kinesku agendu, predstavljanjem vještački ograničenog niza političkih opcija", rekao je taj savjetnik.\nU memorandumu iz februara, Navarro je izjavio: "Svaki član radne grupe Bijele kuće za koronavirus koji želi da bude oprezan u izdvajanju sredstava u krizi koja bi mogla da nanese ekonomsku štetu od više hiljada milijardi dolara, i oduzme milione života - došao je u pogrešnu administraciju."\nPrije dvije nedjelje, Trump je potpisao paket pomoći u iznosu od 2 hiljade milijardi dolara, kako bi pomogao kompanijama i manjim preduzećima koje su morale da se zatvore i više od 10 miliona otpuštenih radnika koji su ostali bez posla u ekonomskoj pustoši koju je stvorio koronavirus.\nMjerom se, između ostalog, predviđaju isplate 1.200 dolara oko 90% odraslih Amerikanaca narednih nedjelja.\nTrump je 17. marta izjavio: "Imao sam osjećanje da je to pandemija dugo prije nego što je nazvana pandemijom."\nMeđutim, prije toga, Trump je nastojao da ublaži svaku ozbiljnu zabrinutost. U komentaru na Twitteru 24. februara, ocijenio je da je koronavirus "veoma pod kontrolom" i da "situacija na berzi počinje da izgleda vrlo dobro." Berzanski indeksi su u martu bili izuzetno nestabilni a cijene dionica su drastično pale u odnosu na februar.\nU SAD je trenutno zabeleženo više od 12.800 smrtnih slučajeva od virusa. Američki zvaničnici kažu da je moguće da bilans smrtnih slučajeva bude između 100.000 i 240.000 iako je najviši zdravstveni zvaničnik Jerome Adams u utorak izjavio da misli da konačni bilans neće preći 100.000.\n"To je apsolutno moje očekivanje, sada sam mnogo veći optimista jer vidim da mjere sprječavanja širenja zaraze daju rezultate", izjavio je Adams u jutarnjem programu televizije ABC.\nAdams je izjavio da Amerikanci moraju da ostanu u svojim kućama tokom aprila i da se ne okupljaju u većim grupama.


Ostali sportovi - Streljaštvo: Prvenstvo Vojvodine MK oružjem\nNa prvenstvu Vojvodine, održanom u subotu 18.06.2011.godine u Novom Sadu, nastupilo je osam strelaca SD „Pančevo 1813“, od ukupno 11 juniorki/seniorki i 13 juniora/seniora iz devet vojvođanskih klubova. Tijana Kolarik je najuspešnija takmičarka Prvenstva, i SD „Pančevo 1813“ jer je osvojila čak četiri medalje. Dve zlatne medalje je osvojila za prvo mesto u kategoriji juniorki, a i seniorki u disciplini MK puška trostav (3×20) sa 570 krugova, a sa 582 kruga u disciplini 60 metaka ležeći stav je osvojila drugo mesto i dve srebrne medalje takođe u obe kategorije i juniorskoj i seniorskoj.\nDejan Pešić je osvojio dve medalje i to srebrnu za drugo mesto u konkurenciji seniora u disciplini trostav (3×40) sa 1142 kruga, a sa 582 kruga u disciplini 60 metaka ležeći je osvojio bronzanu medalju za treće mesto u konkurenciji seniora. Gabriel Dautović je četvrti junior i senior sa 570 krugova u disciplini 60 ležeći, a u trostavu (3×40) je sa 1093 kruga šesti junior, pa i senior, a Tašana Bogatinovski je peta juniorka i seniorka u trostavu sa 559 krugova, a sa 577 krugova u ležećem stavu je šesta juniorka i seniorka, mada se od nje više očekivalo, s obzirom da su Tijana i Tašana u sastavu juniorske reprezentacije Srbije i putuju na međunarodni turnir u Plzen.\nU disciplini pištolj velikog kalibra (PSP) ekipa SD „Pančevo 1813“ je najbolja, a pojedinačno su Pančevci osvojili sve tri medalje. Prvo mesto je osvojio Jovica Bubalo sa vrlo visokim rezultatom od 574 kruga (288 precizna i 286 brza paljba), drugi je Saša Petrović sa 564 kruga (281+283), treći je Dejan Rilak sa 523 kruga (274+249), a nastupio je i Aleksandar Zubović (6. sa 439 krugova) od osam učesnika.


► Berlin smatra da je izuzetno teško trenutno vraćanje evropskih džihadista iz\nŠef nemačke diplomatije Hajko Mas ocenio je danas kao "izuzetno teško" trenutno vraćanje evropskih džihadista iz Sirije, kao što je to zatražio američki predsednik Donald Tramp.\n"Vraćanje bi jedino bilo moguće ako možemo da garantujemo da će te osobe biti odmah odvedene na sud ili u pritvor", rekao je Mas za nemačku televiziju ARD.\nPrema njegovim rečima, za vraćanje džihadista su neophodni dodatni podaci pravosudnih organa, što za sada nije slučaj. "Berlin će se konsultovati s Parizom i Londonom o toj proceduri", rekao je Mas.\nTo pitanje će danas biti na dnevnom redu sastanka šefova diplomatija Evropske unije koji će razgovarati o situaciji u Siriji, Ukrajini i Venecueli.\nTramp je juče pozvao Evropljane da vrate svoje državljane, koji su se u Siriji pridružili Islamskoj državi.\nProcenjuje se da će Islamska država uskoro biti u potpunosti poražena u Siriji, ali se još ne zna mnogo toga o sudbini stranih džihadista koje su uhvatili i zatvorili pripadnici arapsko-kurdske koalicije koja se na terenu bori protiv ekstremista.\nU kampovima te koalicije se nalaze Francuzi, Nemci, Irci, Italijani, Englezi i Kanađani. Muškarci su odvedeni u zatvore, dok su žene i deca u kampovima za raseljena lica.\nLe Drian: Francuskinje džihadisti su borci i tako ih treba tretirati\nFrancuskinje, koje su otišle kao džihadisti u Irak i Siriju, su borci i tako ih treba tretirati, ocenio je danas šef francuske diplomatije Žan-Iv Le Drian u intervjuu za list Uest-Frans...\nMas: Neprihvatljiva odluka Turske da protera nemačke novinare\nNemački ministar spoljnih poslova Hajko Mas izjavio je da je odluka Turske da protera tri nemačka novinara, "neprihvatljiva" i najavio nastavak aktivnosti Nemačke da se novinarima...\nAleksis Cipras osudio anarhiste koji su bacili farbu na grčki parlament\nGrčki premijer Aleksis Cipras osudio je današnji incident ispred parlamenta u kome su pripadnici anarhističke grupe Rubikon bacili farbu na fasadu zgrade.\nNajmanje 44 osobe stradale su u sukobima između džihadista i pripadnika snaga sirijskih vlasti na severozapadu Sirije, saopštila je večeras opoziciona Sirijska opservatorija za ljudska prava.


Jedna lama je navodno ključ za pronalaženje lijeka protiv kovida-19 - BIGportal.ba\n7 Maja, 2020 7 Maja, 2020 0393\nPrema američkim i belgijskim naučnicima, lama zvana Vinter mogla bi biti ključ za prolanaženje leka za Kovid-19.\nIstraživači sa Univerziteta u Ostinu, država Teksas i Nacionalnog instituta za zdravlje i Univerziteta Gent u Belgiji, rekli su da su pomoću lame stvorili antitela za koje tvrde da štiti ljudske ćelije od Kovid-19, preneo je sinoć SkajNjuz.\nNaučnici su zatim izolovalii antitela iz njene krvi, koja se proizvode kao odgovor na antigen i mogu pomoći u sprečavanju buduće infekcije.\nOvo je korišćeno za stvaranje novog antitela za koje naučnici kažu da moze da spreči SARS-CoV-2, korona virus koji uzrokuje da Kovid-19 inficira ćelije.\n“Ovo je jedno od prvih antitela za koje se zna da neutrališe SARS-CoV-2”, rekao je Džejson Meklelan, vanredni profesor molekularne bionauke u UT Austin i jedan od autora studije.\nDo 2070. godine milijardu ljudi živjeće u pretoplim oblastima


DANAS JE SVETSKI DAN DETETA: U Srbiji najugroženiji mališani sa smetnjama u razvoju i indvaliditetom : Nadlanu.com\nDANAS JE SVETSKI DAN DETETA: U Srbiji najugroženiji mališani sa smetnjama u razvoju i indvaliditetom\nObjavljeno 20. nov 2017. / 14:48:45\n- Deca od odraslih uče o poštovanju, međusobnom uvažavanju, o odnosima prema vršnjacima, porodici i zajednici. Deca od odraslih uče i o toleranciji na različitost koja je ključna ne samo za pravilan razvoj deteta, već predstavlja i garantuje izgradnju zdravog i stabilnog društva - navela je Suzana Paunović u čestitki.\nZamenica zaštitnika građana za prava deteta i rodnu ravnopravnost Gordana Stevanović čestitala je danas svoj deci Svetski dan deteta, uz poruku da su prava deteta neotuđivi deo univerzalnih ljudskih prava o kojima se ne sme i ne može pregovarati.\n- Dečja prava imaju sva deca, nezavisno od toga gde su rođena, sa kim odrastaju, koje su nacije ili vere, a pravo na pravilno i bezbedno odrastanje, izražavanje mišljenja i dostojanstvo preduslov su njihovog pravilnog razvoja - istakla je ona.\nPosebno osetljive grupe dece sa smetnjama u razvoju i invaliditetom, teško bolesna deca, deca koja žive i rade na ulici, deca koja žive u ruralnim sredinama, deca izbeglice i žrtve rata, deca žrtve nasilja i druga deca koja se nalaze u posebno osetljivim situacijama, su kategorije koje zahtevaju neprekidno angažovanje nadležnih, bez obzira na ekonomske teškoće države, poručila je Stevanović.\nU proteklim godinama je unapređen zakonodavni okvir za ostvarivanje i zaštitu prava deteta, ali stanje u ovoj oblasti i danas obeležava nedovoljno razvijen sistem prevencije i zaštite dece od nasilja, zlostavljanja, zanemarivanja i iskorišćavanja. Od 294 pritužbe koje su u ovoj godini upućene Zaštitniku građana u oblasti prava deteta, trećina se odnosi na nasilje nad decom, upozorava Stevanović.\nStoga je preko 100 preporuka upućeno ministarstvima nadležnim za socijalnu zaštitu, unutrašnje poslove, zdravlje i prosvetu, prosvetnim inspekcijama, organima starateljstva, školama i drugim organima vlasti kako bi se predupredili naredni slučajevi svih oblika nasilja nad najmlađom populacijom, a javnost upozorila da nad ovim problemom ne zatvara oči.\nPodrška detetu žrtvi mora biti u centru pažnje države i društva, rekla je Stevanović i dodala da seksualno zlostavljanje i iskorišćavanje dece zahteva poseban i prilagođen pristup, kako bi se zlostavljanje rano otkrilo, nadležni brzo reagovali i kako bi se izvršila uspešna rehabilitacija deteta, a ponovljena traumatizacija sprečila.\nU multisektorskom pristupu nasilju nad decom ključnu ulogu imaju oni državni organi koji daju okvir sistemu zaštite dece od nasilja, kao i oni koji u svakodnevnom radu primenjuju propise, standarde i protokole postupanja. Ne manje značajna je uloga nezavisnih institucija, kao što je Zaštitnik građana, da kontrolišu organe i usmeravaju ih ka najvišem ostvarivanju svih prava deteta, zaključila je Stevanović.\ndecasvetski dan detetaugrozena


Niska izlaznost donela ubedljivu pobedu Milu Đukanoviću - Bizlife.rs\n07:26 Podgorica, 28.05.2018.\nVladajuća crnogorska Demokratska partija socijalista (DPS) Mila Đukanovića ostvarila je ubedljivu pobedu u većini od 10 opština u kojima su juče održani lokalni izbori, pokazuju projekcije preliminarnih rezultata koje je saopštio Centar za monitoring (CEMI).\nNa izborima na kojima je odziv birača bio nizak, DPS je pobedila u glavnom gradu Podgorici, povratila vlast u Kolašinu, a ubedljivu pobedu ostvarila je u Bijelom Polju, Pljevljima, Šavniku, Žabljaku i Danilovgradu.\nDPS je u Baru dobila većinu, dok u Rožajama i Plavu, gradovima sa većinskim bošnjačkim stanovništvom, većinu imaju Bošnjačka stranka (BS), odnosno Socijaldemokratija (SD), koalicioni partneri DPS na državnom nivou.\nStranka koju vodi novoizabrani crnogorski predsednik Milo Đukanović proglasila je pobedu u većini gradova u kojima su danas održani izbori, a predstavnik DPS Miloš Nikolić kazao je novinarima da je reč o “najboljem izbornom rezultatu” te partije u poslednjih nekoliko godina.\nPolitički analitičar Miloš Bešić ocenio je da je DPS pobednik izbora, a da je “niska izlaznost” pogodila sve opozicione partije u Crnoj Gori.\nOd opozicionih partija, najbolji rezultat u većini opština ostvarila je koalicija Demokrata i Građanskog pokreta “URA”, dok je podbacio savez Socijaldemokratske partije (SDP) Ranka Krivokapića i Demosa Miodraga Lekića.


7. Atinske igre u atletici veoma uspešne u Vršcu - eVršac\nAtletski klub Atina iz Vršca uspešno je organizovao svoju tradicionalnu sportsku manifestaciju pod nazivom 7. Atinske igre u atletici. Takmičenje je održano 29. septembra 2019, na gradskom stadionu, a učešće su uzeli 11 klubova iz zemlje i inostranstva.\nOd domaćih klubova su bili osim organizatora AK Atine, još i AK Tamiš-Pančevo, AK Panonija Pančevo, AK Dinamo Pančevo, AK Spartak Opovo, AK Kraljevo, AK Vak 1926. Od gostiju iz Inostranstva su bili prisutni CS Timisoara iz Temišvara, CS Lugoj iz Lugoža, CS Deta iz Dete, izjavio je predsednik kluba i organizator Srđan Jovanović.\nOvu prliku bih iskoristio da izrazim zahvalnost predsedniku ASS Veselinu Jevrosimoviću i Generalnom sekretaru Slobodanu Brankoviću za logističku i moralnu podršku u organizaciju ovog takmičenja, kao i Sportskom Savezu Srbije na čelu sa Davorom Štefanekom i Goranom Marinkovića koji su prepoznali značaj Atinskih igara, izjavio je predsednik kluba i organizator Srđan\nZahvalnost dugujemo i preduzeću Swisslion, kao i Gradu Vršcu. Iako rezultati nisu bili u prvom planu, zablistalo je nekoliko takmičara, uglavnom osvajača medalja sa državnog Prvenstva i to Marko Mladenovski iz AK Atina, Marić Sanja iz AK Tamiša Pančeva, od kojih se očekuju da u narednom periodu budu budućnost srpske atletike, izjavio je predsednik kluba i organizator Srđan Jovanović.\nNastavak saradnje je gostovanje u Lugožu na takmičenju u kros kantriju u novembru mesecu, izjavio je predsednik kluba i organizator Srđan Jovanović.


Podrška obrazovanju budućih šnajdera (video) – ZoomUe\nPodrška obrazovanju budućih šnajdera (video)\nby branko · 4 новембра, 2014\nUŽICE-U tehničkoj školi Radoje Ljubičić u Užicu u toku dvomesečna obuka dece sa slušnim smetnjama i smetnjama u razvoju za samostalno obavljanje krojačkog zanata.\nProjekat “Šnajderi po meri”pokrenula je kompanija Jasmil koja je užičkoj školi donirala 6 novih i 4 specijalizovane mašine za šivenje,koje ostaju u vlasništvu škole i po završetku obuke.\n“Obuku šivenja pohađa 11 dece sa slušnim i smetnjama u razvoju.Obuka se obavlja van redovnih časova,a po završetku učenici će dobiti sertifikate kompanije Jasmil,što će im biti od pomoći pri zaposlenju u budućnosti”,kaže za ZOOMUE profesorka Tehničke škole Žanka Stanojević.\nOna ističe i da je Jasmil donirao i 140 metara materjala i kompletan materijal za šivenje od koga deca u toku krojačke obuke šiju posteljine i druge predmete koji će biti donirana u humanitarne svrhe.\n“Posteljina će biti donirana domu i školi za slušno oštećenu decu Miodrag Matić u Užicu”,kaže Stanojevićeva.\nDeca koja pohađaju obuku u razgovoru za naš portal ističu da im rad na novim mašinama daleko laksi i brži,a neki od njih ,iako početnici,već su stekli dovoljno znanja da sami sebi sašiju neke odevne predmete.Svi se raduju što imaju priliku da nauče ovaj zanat,kojim mogu da se bave i u budućnosti.\nby Zoran Kanacki · Published 1 новембра, 2019\nNext story U Ravnima uče istoriju snimajući filmove (video)\nPrevious story Pošumljena 3 hektara izgorele šume na Tari


Početna Izjave Istinitost Strani investitori zaposlili 120 hiljada radnika\nZoran Babić Član Predsedništva SNS-a Zoran Babić Zoran Babić\nČlan Predsedništva SNS-a Zoran Babić o broju otvorenih radnih mesta\n"Mi smo u protekle dve godine vrednim radom uspeli da stabilizujemo našu državu i odbranimo je od bankrota. Sada imamo dolazak velikog broja stranih investicija koji su otvorili više od 120 hiljada radnih mesta, novih radnih mesta, naravno."\nTanjug, 10. 3. 2016. godine\n10. 3. 2016. godine\nPri tradicionalnom obilaženju poljoprivrednih gazdinstava u predizbornoj kampanji, funkcioner SNS-a, a neki kažu i budući ministar, Zoran Babić na imanju porodice Jovanjić u Staroj Pazovi rekao je da su strani investitori u Srbiji zaposlili čak 120 hiljada radnika!\nPrema javno dostupnim informacijama, za dve godine sa stranim kompanijama o kojima je Zoran Babić govorio potpisano je 22 ugovora. Iz Centralnog registra za obavezno socijalno osiguranje Istinomeru je rečeno da su te firme za dve godine (od 1. marta 2014. do 1. marta 2016. godine) ukupno zaposlile 6453 radnika. Dakle, 18 puta manje od broja koji je Babić izneo.\nIz Ministarstva privrede su na zahtev Istinomera da dobijemo izveštaje za državnu pomoć, odgovorili da ih nemaju sve, ali su takođe napomenuli da "što se tiče ugovora o dodeli sredstava koji su zaključeni tokom 2014. i 2015. godine, nije bilo javnih poziva već je potpisano 22 ugovora kojima je dodeljena tzv. individualna državna pomoć i isti se nalaze na sajtu Komisije za državnu pomoć".\nS obzirom da su ova radna mesta otvorena zahvaljujući izdašnoj politici subvencionisanja radnih mesta, a da je kao narodni poslanik Zoran Babić morao znati koje efekte ima ovako utrošen poreski novac, njegovoj izjavi dajemo ocenu kratke noge.\nNa sajtu Komisije za kontrolu državne pomoći koja je dužna da javno objavljuje rešenja o dozvoljenosti državne pomoći, dostupna su 22 rešenja o dodeli sredstava investitorima. Ta komisija zapravo odlučuje da li državne institucije imaju pravo da dodele subvenciju za nova radna mesta ili bilo koju drugu vrstu državne pomoći, u skladu sa visinom investicije i obavezama koje preuzima investitor.\nZa dve godine, dali smo nešto više od 125 miliona evra subvencija da bi do kraja svojih investicionih projekata (koji mogu trajati i nekoliko godina) strani investitori zaposlili 13.336 radnika.\nIako su pre dolaska na vlast obećavali da će smanjiti, odnosno ukinuti subvencije za strane investitore, naprednjaci su bez većih problema, baš kao i prethodne vlasti, nastavile sa ovim načinom privlačenja stranih investicija. Mnogi ekonomisti smatraju da bi ukidanjem subvencija otišli i investitori, jer naša zemlja nije konkurentna, a poslovni ambijent je u mnogim aspektima veoma loš. Drugi, opet najviše zameraju i ovoj Vladi što nije odlučnije krenula u sređivanje poslovnog ambijenta i proglasila za princip dosledno uvođenje načela konkurencije i pravne države u tržišnu utakmicu, već novcem svih građana kupuje socijalni mir i obezbeđuje za puno para slabo plaćena radna mesta. Tim novcem se zapravo pokriva nedostatak suštinskih reformi, koje bi predstavljali pravi podsticaj za dolazak novih investitora, kažu stručnjaci.\nnova radna mestainvesticijeugovorisubvencijesubvencije za novozaposlene\nVučić bolje zna o nama, nego mi o sebi 02.11.2018.\nHiljadu radnih mesta u Loznici u narednoj godini 09.06.2016.\nOve godine austrijske kompanije zaposliće 2 hiljade radnika 09.06.2016.